MEREZITA - N @ Z\nAurki izango dugu Jaurlaritza berria. Laster, bai, merezimendu osoz irabazi dugun gobernua; espainolez eta espainolentzat osatutako gobernua, edo jaurlaritza. Euskaraz irakurtzen ere ez dakien lehendakaria buru, eta auskalo nortzuk eta zelakoak sailburu, baina ez euskal naziozaleak, hori behintzat, ez.\nEgia esanda, Ezker Abertzalearen milaka botoak zakarrontzira bota ostean, ez zeukaten, ez, oso gaitza Gasteizko Legebiltzarra ere eskuratzea. Horixe da demokrazia berriaren zutabeetako bat: berez irabazterik ez baduzu, ezaba ezazu oposizioaren zati handi bat eta kito, dena konponduta. Beste zutabe garrantzitsuenetako bat, jakina, gainerako alderdien isiltasun eta onarpena da; eta, noski, gizartearen nolabaiteko axolagabekeria eta pasotismoa nork eta nola goberna gaitzakeen.\nIndar abertzaleek, gainera, zatiturik eta nork bere zilborrari begira jokatu dute ostera ere, betiko legez. Luxu handia da, nire ustez, gurea bezalako lurralde txikian, lau indar politiko egotea aukeran, batez ere espainolistek bi besterik ez duten bitartean (Izquierda Unida zuek jakin non kokatu, baina aspaldiko partez dabiltza noraezean, nik uste).\nDena dela, botoa ez da ia ezertxo ere aldatu. Euskal nazionalisten eta espainiar nazionalisten bozkak zenbatuta, oso kopuru antzekoak ateratzen dira azken hauteskundeetan. Beraz, Francisco López lehendakarigaiak dioenean abertzaleek nabarmen egin dutela behera (EAren ia erabateko desagerpenagatik), gezurretan ari da, askotan bezala, eta berak ere ederto daki hori. Galdu ez, kontzentratu egin da boto hori, non eta Ibarretxeren irudiaren inguruan, hain lehendakari eskasa zela ziotenaren inguruan, alegia. Hortaz, baliteke EAJren autonomismo posibilistak alderdi barruko partida galdu izana, erabakimenaren aldeko jeltzale independentistek irabazita. Orain, beren burua oposizioan ikusita, ikusiko dugu, akaso, benetan independentziaren aldeko ala zer demontre diren PNVko hauek.\nAbertzaleen beste aldean, ezkerrekoak direla diotenen aldean, alegia, ez pentsa aldaketa handirik ere egon denik. Aralarrekoak pozarren azaldu ziren lau eserleku zituztela jakin berritan, eta beste askok ere goraipatu egin zituzten Zabaletaren apopiloen emaitzak. Baina jakin badakigu balizko igoera horren arrazoi zati handi bat ilegalizazioan datzala, ezkerreko eta abertzale diren hainbat eta hainbat nekatu egin direlako beren botoa zakarrontzira botatzen, ez dutelako onartu ordezkaritzarik izango ez duen boto bat ematearena; egunen batean, ordea, Batasunakoak berriz ere legalak direnean, atzera bueltan etorriko dira boto horiek guztiak, horretaz ziur naiz. Gainera, euren burua Ezker Abertzale Alternatibotzat duten Aralarreko hauek onetsi egin beharko dute alternatiba eskasa direla, behin ikusita, gauzak hain erraz eta alde izanik, oso boto gutxi eskuratu dituztela 150.000 haietatik. Eta, egia esanda, bistakoa da ez direla alternatiba, Ezker Abertzaleak betidanik egin baitu apustu garbia irudi kolektibo eta iraultzaile baten alde, eta ez aurpegi sasi-mediatiko eta hutsalen alde, Aralarrek bezala. Hura lotsa pasatu nuena Ezenarro, Abril eta Basabe bulegotik ateratzean dantzan eta kadenetak egiten ikusi nituenean! Horrelakoetan erakusten da, bai, zer-nolako alternatiba izan nahi duten. Eskerrak Dani Maeztu, behintzat, ez nuen erridikulua egiten ikusi! Ganora handiagokoa dirudi eta!\nTira, natorren bukatzera iritzi xume hau. Kontua da hauteskundeok ez dutela ezer konpondu, ezpada gehiago nahaspilatu. Lehengo arazoek hortxe diraute, eta, beharbada, arazo handiagoa izango dugu orain espainolisten kudeaketarekin. Baina, nioen bezala, txarto ere ez zaio etorriko EAJri behintzat, ea behingoz onartzen duten merezita dutela gobernua galtzea, eta esan ez ezik iruditu ere egin behar duela batek naziozalea dela. Ea, orain, batzuek eta bestetzuek zer-nolako maila politikoa erakusten diguten.\naralar ea eaj ezker_abertzalea francisco_lopez hauteskundeak


“Telekomunikazio-txostena ez egiteak HAPOren erabateko deuseztasuna dakar” | Angula Berria\nHasiera » “Telekomunikazio-txostena ez egiteak HAPOren erabateko deuseztasuna dakar”\nHondarribiko hirigintza-plana deuseztatzen duen laugarren epaia ebatzi dute epaileek\nAbotsanitz.- Euskal Autonomia Erkidegoko Justizia Auzitegi Nagusiko Administrazioarekiko Auzien Salaren bigarren atalak Hondarribiko Hiri Antolamenduko Plan Orokorrari (HAPO) buruzko laugarren epai deuseztatzailea eman du. Kasu honetan, Jaizkibel SA enpresak aurkeztutako errekurtsoari erantzuten dio.\nEpaia aurreko hiruren ia berdina da, baina oraingo honetan, jeltzaleek orain arte aurkeztutako helegiteei erantzun diete zeharka epaileek: " Ez du zentzurik plan orokor bat behin betiko onartutzat jotzea, telekomunikazioen arloko zehaztapenak aintzat hartu gabe, administrazio errekurtsogileak [Hondarribiko Udalak] aldarrikatzen duen bezala. Izan ere, telekomunikazio-sareak planteamenduaren beste eremu batzuetan duen eragin ukaezina dela eta, haiek erabat baldintzatzeraino iritsi daitekeelarik, ezinezkoa da pentsatzea plan orokorrak behin betiko onartu daitezkeela sare horren hedapena zehaztu gabe ".\nHau da, ezin da plan orokor bat onartu telekomunikazio-txostenik gabe, eta aurkeztu ez izanak HAPO osoa baliogabetzen du. Hala berretsi du Auzitegi Nagusiak: " Txosten hori ez aurkezteak Hondarribiko Hiri Antolamendurako Plan Orokorraren erabateko deuseztasuna dakar ".\nBestalde, Muliate inguruko duplexen gaiari dagokionez, pozten gaitu jakiteak Hondarribiko Udaleko Hirigintza departamentuak kontuan hartuko dituela Abotsanitz Udal Taldeak egindako eskaerak. Hala ere, ez gaitu hainbeste pozten ikusteak komunikabideek jasotzen dituztenean bakarrik erantzuten direla gure galderak. Izan ere, 2019tik hona galdera bat baino gehiago erregistratu dugu gai honi buruz, eta ez dugu erantzunik jaso orain arte.\nGogorarazi nahi dugu legez kanpoko duplexek bizilaguneei kalte egiten diela. Horregatik, zuzen jokatzeko eskatzen diogu hirigintzako udal departamentuari.


EAEko sektore publikoak greba deitu du apirilaren 22rako - etakitto.eus\nEAEko sektore publikoak greba deitu du apirilaren 22rako\nEnplegu publiko berria sortzea, lan baldintzak hobetzea eta aldi baterako kontratuekin ari diren langileen enplegua finkatzea eskatzeko greba egingo du EAEko sektore publikoak apirilaren 22an. ESK, SATSE, ELA, LAB, CCOO, eta STEILAS sindikatuek deitu dute greba eta mobilizazio dinamika orokor bat iragarri dute gaur eskaini duten prentsaurrekoan.\nEAEko administrazioetan enpleguaren egoera gero eta kezkagarriagoa da euren ustez eta, horrez gain, zerbitzu publikoetan enplegua suntsitzen ari dela, berria sortzeko borondaterik ez dagoela eta ezegonkortasuna handia dela azpimarratu dute. “Ez dugu gehiegikeriarik esaten gobernuak zerbitzu publikoak kontzienteki ahultzen ari direla baieztatzean. Ildo horretan, azken urteotan pribatizatuz joan diren zerbitzu publikoak kontaezinak dira, eta horietako asko ezinbestekoak dira bizitzari eusteko”, diote.\nSindikatuen ustez behin-behinekotasun maila onartezina da eta lan eskaintza publikoak ez direla nahikoak. “Lanpostuen zerrendak eta egiturazko plantillak handitzea aldarrikatu dugu, milaka langilek betetzen dituzten baina gure agintariek ezkutatzen dituzten egiturazko lanpostu horiek guztiak gehituz”, euren berbetan.\n« Martxoaren 8rako egitaraua prestatu du Eibarko mugimendu feministak Haimar Etxeberria Ansalas izan zen lehena atzo jokatu zen Udaberri Sarian »


Euskal Herriko Unibertsitatearen Ataria - Expertos internacionales debaten en Bilbao sobre los avances en la investigación en canales iónicos\nNazioarteko adituak Bilbon izango dira kanal ionikoen ikerketan egin diren aurrerapenei buruz eztabaidatzeko\nEpilepsiaren, arritmiaren, buruko gaixotasunen edo minbiziaren antzeko gaixotasunetan funtsezkoak dira proteina horiek\nUztailaren 12 eta 13an, nazioarteko zientzialari ugarik 'kanal ionikoen' arloan egiten ari diren aurrerapenak eztabaidatuko dituzte. Kanal ionikoak proteinak dira, hainbat gaixotasunen aurkako botikak garatzeko funtsezkoak, besteak beste, mina, epilepsia, arritmiak, buruko gaixotasunak edo minbizia.\nBiltzarra Indautxu Hotelean izango da, eta Biozientzietako Ikerkuntza Kooperatiboko Zentroa, CIC bioGUNE, eta Biofisikako Unitatea (CSIC-UPV/EHU) erakundeek antolatu dute. SICI-Consolider (Spanish Initiative on Ion Channels) partzuergoak sei hilero egiten dituen bilera zientifikoen programaren baitan dago, eta, zentzu horretan, ikerketa zientifikoaren arloko bi pertsona ospetsuk hartuko dute parte, besteak beste: Bartzelonako Unibertsitateko Manuel Palacín irakasleak, eta Jacqueline Gulbis ikertzaile australiarrak. Gulbis irakasleak potasio-kanalaren lehen kristalizazioan parte hartu zuen; lan horregatik, 2003ko Kimikako Nobel saria eman zioten Roderick MacKinnon jaunari, garai hartan bere nagusia zenari. Mintz zelularreko proteina integralen egitura ikertzean egindako ahalegin gehienak zapuztu zituzten oztopo zientifikoak gorabehera, MacKinnon eta Gulbis ikertzaileek eta Rockefeller Unibertsitateko lankideek potasio-kanal baten arkitektura azaltzea lortu zuen 1998an, X izpien kristalografiari esker.\nSICI-Consolider partzuergoak bost urteko iraunaldia du (2008-2012) eta Elcheko Miguel Hernández Unibertsitateko Antonio Ferrer-Montiel ikertzaile ospetsuak koordinatzen du. Erakunde horren helburu nagusia kanal ionikoak ikertzea da, minaren, kitzikakortasunaren (bihotzeko arritmiak, epilepsiak, etab.) eta minbiziaren aurkako terapia berriak garatzeko. Kanal ionikoak\nKanal ionikoak bizi-forma guztietan funtsezkoak diren mintzeko proteinak dira, eta ondo gordetako egitura dute bakterioetatik gizakietara. Duela mende erdi baino gehiagotik, kanal ionikoen jarduera homeostasi zelularrerako eta osasunaren mantenurako oinarri garrantzitsua dela aitortu da. Hainbat gaixotasunek fisiopatogeniari egindako ekarpenak direla-eta, proteina horiek zenbait botikaren jomuga izan dira; esaterako, antiepiletikoena edo analgesikoena. Are gehiago, kanal ionikoen disfuntzioak, kanalopatia deritzonak, hainbat min eragiten ditu bere baitan. Kanal ionikoen mutazio genetikoekin lotutako 40 kanalopatia baino gehiago aurkitu dira.\nEuskal Herria proteina horiek ikertzeko nazioarteko garrantzizko gunea da. Alvaro Villarroel ikertzailearen bitartez, Biofisika Unitateak Europako laborategi garrantzitsuenen jarduera koordinatu du kanalopatien ikerketaren arloan, Europar Batasuneko V., VI. eta VII. programen baitan. Zentzu horretan, proteinen egitura ikertzeko modu oso garrantzitsuan esku hartzen duen ikerketaren alorra da.\nUPV/EHUko KOMUNIKAZIO BULEGOA (94-6012065 / prentsa@ehu.es)www.prentsa.ehu.es\nAzken eguneratzea: 2010/07/09


Euskal ipuingintza izango dute hizpide Xenpelar Dokumentazio Jardunaldiek — Bertsozale Elkartea\nBigarren edizio hau ere, Mintzola Fundazioaren Elkargunearen baitan, euskal ahozko sorkuntzen inguruan antolatu da: aurten, haurrentzako euskarazko ipuingintzaren argitalpenak aztertu eta ahozko kontaketarako baliabide bezala eskaintzen diren aukerak plazaratu nahi dira. Egun argitaratuta dauden haurrentzako liburuetan euskal tradiziozko ipuinek eta ipuin unibertsalek duten egoera aztertu nahi da, bereziki ahoz kontatzeko eskaintzen dituzten baliabideei erreparatuz.\n2015ko Xenpelar Dokumentazio Jardunaldien antolatzaileak Mintzola Fundazioa,Tolosako Udal Liburutegia, eta Koldo Mitxelena Liburutegia dira. Elkarte hauen laguntza izan dute jardunaldiek: Galtzagorri Elkartea; Artxibategi, Liburutegi eta Dokumentazio Zentroetako Profesionalen Euskal Elkartea (ALDEE); eta Euskal Itzultzaile, Zuzentzaile eta Interpreteen Elkartea (EIZIE).\nIaz antzerkigintzaren dokumentazio beharren ingurukoak izan ziren jardunaldiak


Katalogoa by mungiainstitutua25 - Issuu\nSekzio honetan gure salmenten ezaugarriak azalduko ditugu.\nBaloiak Sekzio honetan kirol desberdinetako baloiak edo pilotak salduko dira.Futboleko saskibaloiko,eskupilotako eta eskubaloiko baloiak salduko dira.Denak prezio berdinean salduko dira eta bezeroa izanez gero %10-ko deskontua izango duzu.Prezioa 40 eurokoa da.\nZapatilak Mota desberdinetako zapatilak salduko dira sekzio honetan. Hiru gama desberdinetan banatzen dira. Behe gamaâ€‹:Zapatila hauek ez dituzte teknologia berriak eta ez dira kalitate onekoak.Hauen abantaila oso gogorrak direla eta orduan gehiago iraun dezakete.Ez dira zaindu behar tratamenduen bidez. Erdi gamaâ€‹:Zapatila hauek teknologia berri gehiago dituzte.Kalitate hobekoak dira eta euren prezioa errendimenduarekin batera doa. Zapatila hauek tratamenduak behar dituzte ondo egoteko eta gehiago iraunteko. Gama altua:â€‹Zapatila hauek jokalari profesionalak erabiltzen dituzten antzekoak dira.Hauen prezioa oso altua da baina teknologia berriak dituzte eta jokalari moduan nabaritu egingo dituzu.Zapatila hauek erabiltzen dituzun bakoitzeko tratamendua behar dute.\nSaskibaloiko Zapatilak Saskibaloiko behe gamako zapatilak 30 eurotik 60 eurora saltzen dira.Erdi gamakoetan aldiz 60eurotik 100 eurotara saltzen dira.Azkenik gama altuetan120 eta 200 euro bitartean saltzen dira.\nFutboleko Zapatilak Futboleko zapatilak saskibaloikoak baino garestiagoak dira.Behe gamako zapatilak 60 eta 80 euro bitartean saltzen dira.Erdi gamakoak 90 eurotik 140 eurora saltzen dira.Azkenik gama altuko zapatilak 150 eta 300 euro bitartean saltzen dira.\nâ€‹ skupilotarako eta eskubaloirako zapatilak E Kirol hauek normalean zelai itxi baten jolasten dira.Horren ondorioz zapatila erosoak eta kirola egiteko aproposak behar dira.Zelai hauetan jolasteko zapatilen zolak oso garrantsitsuak dira ez irristatzeko.Sekzio honetan ezaugarri hauek dituzten zapatilak salduko ditugu.Prezioa zapatilen araberakoa izango da baina 50 eta 80 euro bitartean salduko ditugu.Bezeroa izan eskero %10-eko deskontua egingo da.


Erdaldunak euskarazko filmetan, eta alderantziz | Atabala\nErdaldunak euskarazko filmetan, eta alderantziz\n.-(e)k idatzia\t 2012(e)ko urriak 3 0\n“Gernika bajo la bombas” telesaila ikustean, zerbait bitxi iruditu zitzaidan. Garai hartako euskal herrietako biztanleak euskaldunak bide ziren, eta haien artean euskaraz mintzatzen bide ziren. Baina telesailean pertsonai guzti-guztiak gazteleraz ari ziren.\nZer zen, bada, nire kezka? Alderantzizkoa gertatzen denean, hala nola, euskarazko film, umorezko saio edo eleberri batean pertsonaia erdaldun bat sartzen denean, erdaraz sartu ohi direla haren hitzak, maiz edo gehienetan itzulpenik edo azpititulurik gabe (nire oroitzapenak zuzen badira behintzat). Naturaltasuna galtzen omen lukete elkarrizketek, guardia zibil bat (adibidez) euskaraz jarriko balitz\nKoherentzia falta ikusten dut hor. Bi aterabide daude: edo erdarazkoetan euskaldunak euskaraz ari dira eta euskarazkoetan erdarazkoak erdaraz; edo “Gernika bajo las bombas”-en ereduari jarraiki, euskarazkoetan erdaldunak ere euskaraz ari dira.\nP.S.: Kontuan hartu behar da, gainera, Euskal Herrian bi erdara dauzkagula, eta euskaldun askok bi erdaretatik bat ez dutela ulertzen. Horrelakoetan, Iparraldekoak dira diskriminatuak, baldin eta filmean, antzerkian edo liburuan gaztelera sartzen bada.\nTags 2012atabala huhezi iko mu mondragon zineaeitbgernika


Urban Mobility Challenge erronkan izena eman duten ULMAko pertsonak animatu nahi ditugu egun dugun bosgarren postua hobetzera\nHainbat enpresatako 8.896 parte-hartzaile ari dira lehiatzen Urban Mobility Challenge erronkan. Erronka hori urtero antolatzen da, eta urriaren 16an amaituko da.\nOraindik ez duzu argazkirik bidali? Garaiz zabiltza. Argazki onenak erabiliko dira ULMA 2022ren egutegi korporatiboa ilustratzeko.\nErronka irailaren 16an hasi eta urriaren 16an amaituko da, eta lanerako joan-etorriak modu iraunkorrean eta osasungarrian egitea da kontua.\nUztailaren 16tik abuztuaren 8ra bitartean, Oñatiko Santa Ana Komentuan ikusi ahal izango dugu, 11:00 etatik 13:00etara eta 17:00etatik 19:00etara, Euskal Herriako artisauek egindako Pablo Picassoren “GUERNICA” txokolate erreplika. Erakusketaren antolatzaileak eta babesleak: Oñati dabilen herria, Txololateixia, Euskal Gozogileak eta ULMA dira.\nULMAk dagoeneko baduHizkuntza egoki baterako GIDA: Inklusiboa eta ez sexita\nHilabete askotako lanaren ondoren, ULMA Taldeko Berdintasun Batzordetik “Komunikazio egoki baterako gida: inklusiboa eta ez sexista” argitara eman dugu.\nULMAk bere Argazki Lehiaketaren XV. edizioa jarri du martxan\nArgazki Lehiaketaren XV. edizio honetarako, IRAUNKORTASUNA gaia aukeratu dugu. Iraunkortasuna somatzen den argazkiak nahi ditugu (mugikortasun iraunkorra, birziklaketa, energía eraginkortasuna…).\nULMA lankidetzan ari da GAVI Aliantzaren haurren txertaketa-programarekin\nULMA lankidetzan aritu da, aurten ere, La Caixa Fundazioak babestutako the Vaccine Alliancey izeneko GAVI Aliantzaren haurren txertaketa-programarekin.\nBadugu jada GAL/MAL onenarentzako ULMA Sariaren irabazlea\nEkainaren 24an GAL/MAL onenarentzako ULMA saria eman zen.\nULMArekin BAT EGIN News-ari buruzko gogobetetasun inkesta\nJoan den ekainean, ULMArekin BAT EGIN Newsen irudi-aldaketa aprobetxatuz, gogobetetasun-inkesta bat egin zen ULMA Taldeko kooperatibetako bazkide guztien artean.\nULMAk Tecnun eRacing-en erakusgai dagoen TeR21 babesten du\nEkainaren 19an, larunbata, Tecnun eRacing-ek TeR21 aurkeztu zuen ekitaldi baten.\n« Aurreko 20 elementuak Hurrengo 20 elementuak » 1 2 3 4 5 … 16


Liliane Spendeler/ Lurraren Lagunen arduraduna | Consumer\nLiliane Spendeler/ Lurraren Lagunen arduraduna\nIngurumena eta pertsonak babesteari garrantzi handiagoa ematea lortzen ez badugu, ez dugu gizarte iraunkorrik lortuko\nLiliana Spendeler, 38 urtekoa, bere jaioterritik Espainiara duela hamar urte baino gehiago iritsi zenetik, etengabe ari da lanean ingurumena zaintzeko eta kontzientziatzeko. 2000. urtean, lehen aldiz, labore eta elikagai transgenikoen kanpaina zuzendu zuen Amigos de la Tierra erakundean. Ingurumena babesteko erakundea da Amigos de la Tierra, eta 2.000 pertsona inguruk egiten dute lan, nazioarteko indar handiarekin eta 72 herrialdetan. Oraindik ere ahalegintzen da "gizarte jasangarriak lortzeko, maila globaletik maila lokalagora". Horretarako, Amigos de la Tierra elkarteak ingurumen-hezkuntzako programak diseinatzen ditu ikastetxeetan, txikienei kontzientzia harrarazteko eta adinekoei zuzendutako informazio-kanpainak egiteko.\nZenbat lagunek osatzen dute Lurraren Lagunak, eta zer jarduera-eremu dituzte?\nLurraren Lagunak milaka lagunek osatzen dute. Ez da oso elkarte handia, baina bulego nagusi batean antolatuta gaude, eta estatuko eta tokiko taldeetako kanpainak egiten ditu. Asko ez izan arren, nahiko aktiboak gara zenbait lurraldetan, hala nola Galizian, Andaluzian, Bartzelonan, Balear Uharteetan, Gaztela-Mantxan, Zaragozan eta Madrilen. Gure lana hondakinen gaiaren inguruko kanpainak antolatzea da, etxeko birziklapenari eta klima-aldaketari buruz kontzientziatzeko. Kanpainak bi osagai ditu: herritarrak oro har kontzientziatzea informazio-kanpainen bidez eta komunikabideen bidez, eta zuzenean eragitea CO2 emisioak murrizteko kanpainen bidez. 'La Apuestas' izeneko programaren bidez egin dugu hori. Programa horretan zazpi urte baino gehiago daramatzagu ikastetxeetan ingurumen-hezkuntzako programa baten bidez. Ura, argia, hondakinak eta abar nola aurreztu erakutsiko diegu haurrei. Ikastetxeetan garatzen ari garen programa hau enpresa txikiei ere zabalduko diegu, adibidez, saltokiei. Gainera, elikadura eta nekazaritza iraunkorrari buruzko kanpaina bat dugu, eta kanpaina hori ikastetxeetara eraman nahi dugu, haurrek ondo ezagutzen duten zerbait, elikagaiak, aprobetxatuz, ingurumen-arazoak haiekin txertatzeko.\nLurraren Lagunak Espainiaz gain beste leku batzuetan ingurumena errespetatzen dela zaintzen du?\nBai. Nazioarteko sare bateko kide gara, Nazioarteko Lurraren Lagunak, eta orain 72 herrialdetan gaude. Esan daiteke munduko talde ekologisten federaziorik handiena dela; Hego Amerikan 20 talde baino gehiago ditugu, Afrikan eta Asian sei inguru, etab. Beraz, nazioarteko sarerako eta gure lana egiteko oso garrantzitsua da osagai soziala, ingurumeneko arazo orok eragina baitu gizartean eta askoz gehiago hegoaldeko herrialdeetan.\nZenbateraino dago arriskuan Lurra gaur egun?\nIngurumenaren ikuspegitik, esango nuke klima-aldaketa oso arazo larria dela, eta ez dela berehala konponduko, gure ekonomia guztia energia asko kontsumitzean oinarritzen baita. Hori da gaur egungo ingurumen-arazo handienetako bat. Nolanahi ere, uste dut arazo handienak mundua antolatzeko moduaren ondorio direla, ekonomiari eta hazkundeari erabateko lehentasuna emanez, herrien gizarte-babesak eta ingurumenak ekonomiari ematen zaion garrantziaren pisu baliokidea izan behar duenean. Hain zuzen ere, jasangarritasuna ekonomia-, ingurumen- eta gizarte-arloei berdintasuna ematean oinarritzen da, baina oso urrun gaude lortzetik.Jasangarritasuna ekonomia-, ingurumen- eta gizarte-arloei berdintasuna ematean oinarritzen da, baina oso urrun gaude lortzetik.. Ingurumena eta pertsonak babesteari garrantzi handiagoa ematen ez diogun arte, ez dugu gizarte iraunkorrik lortuko.\nIngurumena babesteko hartzen ari diren neurriekin eta antolatzen dituzten kanpainen bidez egiten diren salaketa eta deiekin, nola ikusten dute Lurraren, ingurumenaren etorkizuna? Bide onean gaude?\nOso zaila da bide onetik edo txarretik goazen esatea. Argi dagoena da gai askotan okerreko bidetik goazela, ez bakarrik ingurumen gaietan, baizik eta orokorrean. Bestalde, gai horiei buruz gero eta kontzientzia handiagoa dagoela uste dut, eta horrek gauzak pixka bat aldaraz ditzake. Oso zaila da esatea hemendik hamar urtera aldaketa erradikala izango dela, baina argi dago ingurumen- eta gizarte-gaiekiko kontzientzia gero eta handiagoa dela, batez ere Hego Amerikan, bere eskubideak errespetatzeagatik eta bere ingurunea kutsatzea nahi ez dutelako borrokatzen baita. Nik ikusten dut gaur egun dagoen kontzientziazio-mailak egoera alda dezakeela urte batzuetan, baina hobeto.\nLurraren Lagunen helburu eta kanpainen artean dago 'Zor Ekologikoa' izenekoa, zertan datza?\nZor ekologikoaren kontzeptua honetan oinarritzen da: herrialde garatuak, bereziki Iparraldekoak, aspalditik ari gara hegoaldeko herrialdeetako baliabideak kontsumitzen, horrek ingurumenean eta Hegoaldeko herri pobreetan eragiten duen kostua ordaindu gabe. Argi dago kostu hori oso zaila dela kuantifikatzen, eta horregatik sartzen da kontsumitzen ditugun baliabideen kostu errealak integratzearen kontzeptua. Kobrea edo beste edozein baliabide natural kontsumitzen dugunean, ez dugu ordaintzen kontsumo horrek dakarren ingurumen-kostua. Filosofia hauxe da: kontsumitzen ditugun baliabideen kostu guztiak nazioarteratu beharko genituzke lehenik.Lehenik eta behin, kontsumitzen ditugun baliabideen kostu guztiak nazioarteratu beharko genituzkeIzan ere, orain doan ez diren baliabideez baliatzen gara, baina baliabide horien truke oso prezio txikia ordaintzen dugu naturarentzat duten kostuarekin alderatuta.\nUda honetan ere, lehortea eta suteak arazo handiak dira Espainiarentzat. Nola arindu daitezke ondorioak? zer egin daiteke?\nBasoko suteen gaian faktore asko sartzen dira: lehortea, giza faktorea eta prebentzioa. Uste dut prebentzioa funtsezkoa dela, suteen aurkako borroka hobetu daitekeela abiapuntu hartuta. Alde horretatik, aurreneurriak azpimarratzen ditut, eta uste dut maila horretan Gobernuak, agian beranduxeago, Mendien Legea sortu duela eta prebentzio-neurriak hartu direla. Egia da aurten suteak oso goiz hasi direla eta neurri horiek berandu iritsi ahal izan direla, baina neurri horiek bide onetik doaz, ez dezagun ahaztu erantzukizuna ere gizakiena dela, zigarrokinik ez botatzea…\nEnpresak ingurumenarekin kontzientziatuta daude?\nEnpresetan bi faktore oso garrantzitsu daude. Batetik, kontzientziazioa dago, eta, bestetik, legeria betetzea. Zailagoa da enpresek ingurumen-neurriak hartzea, ingurumenerako onak direla uste baitute. Alde horretatik, funtsezkoa da legeria betetzea, eta Espainian pixkanaka betetzen ari da. Bigarren zatia enpresei ulertaraztea lege horiek betetzeak eragin positiboa izan dezakeela enpresetan, negozioetan eta errentagarritasunean.\nZer garrantzi dute Espainian ingurumena babesteko figurek, hala nola parke nazionalak, parke naturalak, biosferaren erreserba naturalak…? Zein neurritan laguntzen dute ingurumena babesten?\nOso figura garrantzitsuak dira, baldin eta ondo kudeatuta badaude, eta uste dut Espainian naturgune horien kudeaketa hobetu daitekeela. Hala ere, uste dut ezin dugula biodibertsitatearen babesa eremu babestu horietara mugatu, garrantzitsua da babes-maila orokorra ematea Espainiako biodibertsitate osoari. Hori ez da gertatzen ari Madrilgo Erkidegoan, adibidez, urbanizazio-politika oso garrantzitsua baitago eta ez baitu kontuan hartzen biodibertsitatea babestea. Oso ondo dago Guadarrama mendilerroan Parke Natural bat egitea, baina lurraldearen gainerakoa askoz ere errepide gehiagorekin txikitzen badugu, behar frogatua ez duten etxebizitza-eraikuntzekin, golf-zelaiekin eta abarrekin. gutxi balio du. Kontraesana da.\nelkarrizketa liliane sependeler-eu Lurraren Lagunak


Kirola, euskara eta elkartasuna lau haizetara hauspotuko du Helmugak-Eusport ekimenak - Uriola.eus\nKirola, euskara eta elkartasuna lau haizetara hauspotuko du Helmugak-Eusport ekimenak\nHelmugak-Eusport 2017-07-28 14:00 Kirolak Bilbo\nMongolian, Mexikon eta Kanadan egingo diren BTT lehiaketetan parte hartuko du hainbat euskal kirolarik herrialde bakoitzean bere ekarpen solidarioa egiteko. Lasterketa bakoitzan bildutako dirua baliotuko da La Otra Mirada GKE diru bidezko laguntza emateko.\nGaur goizean aurkeztu dute Helmugak-Eusport proiektu solidarioa Rekalde aretoan egindako agerraldian. Bertan izan dira Bizkaiko Foru Aldundiko ordezkaria Lorea Bilbao, Athletickeko jokalari ohia eta Helmugak-Eusporten ordezkaria Koikili Lertxundi, La Otra Mirada euskal GKEaren ordezkaria Marisa Parejo eta Bizkaiko Foru Aldundiko Kooperazio Zuzendaritzako ordezkaria Maria de Jarro.\nHelmuga-Eusport ekimenak hiru helburu nagusi ditu: kirola, euskara eta elkartasuna sustatzea Mongolian, Mexikon eta Kanadan egingo diren BTT lehiaketetan. Herrialde bakoitzean bere ekarpen solidarioa egingo dute, lekuan lekuko beharretara egokituta laguntza eskainiz. Halaber, lasterketa bakoitza baliotuko da La Otra Mirada GKE diru bidezko laguntza emateko, euren proiektu solidarioak finantzatzen jarrai dezaten.\nBilbaok eskerrak eman die proiektuaren protagonista izango diren kirolariei eta ekimenak "zer nolako gizartea nahi dugun ondo islatzen duela" adierazi du, "kirolaria, euskalduna eta solidarioa", hain justu.\nKoikili Lertxundik Mongoliako lasterketan parte hartuko du Ander eta Beñatekin batera. Athletickeko futbolari ohiak aditzera eman duenez, berarentzat "oso proiektu estretegikoa da, BTT lasterketa korritzera goazelako baina horren bitartez beste jende batzueri laguntzera goazelako". Euskararen txantxangorriaren ikurra haien "bidaietako laguna" izango dela azpimarratu du, hura lehiaketa guztietara eramango baitute.\nBizkaiko Foru Aldundiako ordezkaria Maria de Jarrok gogorarazi du "Naziarteko kooperazio elkarteak ezezik, gainontzekoek ere elkartasun ekintzak egin beharko lituzketeela", batez ere administrazio publikoek.\nAbuzturaen 17tik 18ra lehenengo lehiaketa izango da Mongolian. Haatik, hiru kirolariak lehenago bertaratuko dira La Otra Miradako kideren batekin, bertako errealitatea ezagutarazteko. La Otra Mirada lortutako diruaren onuradun izango da gaur egun dituen bi proiektuak finantzatu ahal izateko.\nLa Otra mirada GKEk bi proiektu ditu gaur egun, bat Mongolian eta beste bat Senegalen. Mongoliakoan 2011tik lan egiten dihardute. Parejok azaldu duenez, eguneko zentroa da, lehen ospitale bat zena baina azken urteetan eraberritu dute. Horri, bigarren solairu bat gehitu diote eta arazoak dituzten umeak bertan zaintzen dituzte. "Ahal dugun heinean onena ematen diegu". Goiko solairua eraikitzen amaitzen ari direla jakinarazi du. Umeei bizi kalitatea bermatzeko beharrezko dituzten medizinak, material ortopedikoa eta beste asko lortzen saiatzen dira.\nSenegalen, ordea, edateko ura duen putzutik bi kilometrora dagoen herri batera ura kanalizatu dute, egun, herriko eskolara helduaraziz. "Oso esker oneko jendea da, egunero eskerrak emateko idazten digute" aitortu du Parejok. Hala ere, hori ez da izan Senegalen egindako proiektu bakarra, Belingaratik oso hurbil dagen herritxoan argi-indarrik ez zuen eskola batean eguzki-panelak ipini dituzte, ilundu ondoren eskolak ematen jarratu ahal izateko. Gainera, hurbil dauden beste bi herrietara ere argi-indarrarekin hornitu dute eta urtero materiala bidaltzen diete: sanitarioa, eskolarako, emakumeen ortuentzako eta abar.\nLehiaketak eta parte hartzaileak\nMongolia Bike challenge abuztuak 17-18 izango da, Mexikoko Titan Tropic abenduan, eta Kanadako BC Bike Canadak 2018ko uztailean bide izango du. Horietan, hurrengo euskaldunek hartuko dute parte: Txomin Arana, Zigor Iturrieta, Beñat Ormaetxea, Koikili Lertxundi, Lur Uribarren, Xabat Agirre, Ander Txakartegi eta Amias Amias. Mongoliako lasterketan Ander, Koikili eta Beñatek pparte hartuko dute.\nAthleticek denboraldiko lehenengo partidua jokatuko du gaur\nProiektu berriaren hasiera\nUmeen astea Lezaman\nRed Bull Cliff Diving World Series Bilbora heldu da berriro\nDeustu Arraun Taldeak Donibane Lohitzuneko bandera eskuratu du\nGizonezkoen VII. Bizkaia Torneoa eta Andrazkoen I Bizkaia Torneoa aurkeztu dituzte\nTraineruen Liga igandean hasiko da Bilbon


Pentsionistak Araba berriro atera da kalera - Diario de Noticias de Alava\nPentsionistak Araba berriro atera da kalera\nPentsiodunak Gasteizko kaleak hartu dituzte pentsio duinen alde borrokatzeko\neunate f. domínguez 16.03.2021 | 00:18\nPentsionistak Arabako atzoko irudia. Argazkia: Alex Larretxi\n"Gaur ere kalera. Pentsiodunek erosahalmenaren 420 euro galdu dituzte 2010 urtetik aurrera. Gainera, Escriva ministroaren errebalorizazio-formula berria batez besteko inflazioan oinarrituko da, baina irabaziak hurrengo hiru urteetan xurgatuko dira. Aski da".\nHitz horiekin, atzo jakinarazi zuten Arabako Pentsionisteak Lanean astelehenean Gasteizko kaleak hartu zituztela eskubideak hobetzeko borrokan. Izan ere, astelehenero elkartzen dira euren eskubideen alde eta aldarrikapen desberdinen alde borrokatzeko. Atzoko kasuan, bilera eguerdiko hamabietan hasi zen, Gasteizko Plaza Berrian, Dato kaletik, Florida kaletik, Senda pasealekutik eta Frai Francisco pasealekutik jarraituz, gobernu zentralaren ordezkaritzara iritsi arte. Bertan zirela, Espainiako Gobernuaren Ordezkaritzan eman zituzten gutunak, eta otsailaren 10ean Pedro Sanchezek eta Pablo Iglesiasek bidali zizkieten.\n"Otsailaren 10ean Pedro Sanchez jaunari eta Pablo Iglesiasi bidali zitzaizkien gutunak entregatu ditugu; izan ere, nahiz eta bietan kontaktu bat izatea eskatu, edozein bide erabilita ere, egia esan, ez digute erantzun ere egin, eta ez digute esan jaso dituztela. Gutun horiek iritsi zaizkiela uste dugu, beraien mezu elektronikoetara bidalita genituelako", azaldu dute. Espainiako Gobernuko presidenteari igorritako eta bidalitako gutun horietan, koalizio pregresistari buruz hitz egitea eskatzen zen: "Gutunen edukian gure aldarrikapenei buruz hitz egiten zen, baina, era berean, Alderdi Sozialista eta Elkarrekin Podemosek legealdi honetarako sinatutako Koalizio Aurrerakoia akordioan jasotako proposamenak aipatzen ziren", gaineratu zuten.\nPlataformatik Arabako pentsionistak plataformak pentsio duinen aldeko borrokan kontzentratzen da urteko astelehen guztietan.\nEuren borroka nekaezina da eta atzo egunkari honetan esan zutenez, "ez dugu amore emango; izan ere, egiten badugu, nork egingo du borroka gure alde?". Gainera, eta zentzu honetan berean, adierazi zuten borroka hau ez zaiela beraiei bakarrik mesede egiten, baizik eta belaunaldi guztiei ere mesede egiten diela. Adibidez, duela gutxi Gasteizko kaleak hartu zituzten eta Gasteizko hainbat kale eta auzo zeharkatu zituzten 1.080 euroko gutxieneko pentsioa eta 1.200 euroko lanbide arteko gutxieneko soldata eskatzeko, besteak beste. "Alarguntza-pentsioek ere kezkatzen gaituzte. Uste dut aldaketa bat egon behar dela, beti berdin gaudelako. Ez gara diru gehiago eskatzen ari gehienezko pentsioa kobratzen duenarentzat, diru gehiago eskatzen ari gara ia kobratzen ez duenarentzat, eta haren pentsioa gutxienekoa denentzat. bidezkoa iruditzen zaigu", azpimarratu zuten.\n"Gaur ere kalera. Pentsiodunek 420 euro galdu dituzte 2010. urtetik aurrera"\nDos años de lucha por las pensiones.


Sopelako Udala - Tokiko komertzioa sustatzeko “Shop in Sope – Bono denda 2019” kanpaina, martxan\nZu hemen zaude: Hasiera ENPLEGU ETA SUSTAPEN EKONOMIKOA Tokiko komertzioa sustatzeko “Shop in Sope – Bono denda 2019” kanpaina, martxan\nKanpainak herriko merkataritza, ostalaritza eta zerbitzu sektorean erosketak sustatzea eta sopeloztarrek Gabonetako erosketak egitean dirua aurreztea ditu helburu.\nGuztira 450 bonu aterako dira, bakoitza 10 eurokoa eta kontsumitzaileak azaroaren 29an hasi eta bonuak amaitzen diren arte jaso ahal izango ditu Sabino Arana 1 eta Loiola Ander Deuna 28ko HABen bulegoetan (edota Kurtzio Kultur Etxean. Gehienez 2 bonu bizikidetza-unitate bakoitzeko.\nKanpainarekin bat egin nahi duten komertzio zein negozioei dagokionez, eskabidea behar bezala entregatu beharko dute azaroaren 28a baino lehen.\nUdalak Sopelako merkataritza, ostalaritza eta zerbitzu-sektorean erosketak sustatzen jarraitzen du. Gauzak horrela, beste urte batez, Enplegu eta Ekonomia Sustapen Sailaren bidez "Shop in Sope – Bono Denda 2019" kanpaina jarri du abian, zeinari esker, 18 urtetik gorako sopeloztarrek kanpainara atxikitutako komertzioetan Gabonetako erosketak egitean dirua aurrezteko aukera izango duten.\nGuztira 450 bonu aterako dira, bakoitza 10 eurokoa eta gehienez 2 bonu eskuratu ahal izango dira udal-erroldan inskribatutako bizikidetza-unitate bakoitzeko. 30 eurotik gorako erosketetan deskontua egiteko doako bonuak izango dira, beti ere, kanpainari atxikitako Sopelako saltoki eta negozioetan kontsumitzeko (60 eurotik gorako erosketetan, gehienez 2 bonu erabili ahalko dira erosketa bakoitzeko). Bonua behin bakarrik erabili ahalko da eta ezingo da eskudirutan trukatu, eta ez da inoiz bonu horren zenbatekoa itzuliko. Produktua itzultzen bada, establezimenduak bale bat eman beharko du erosketaren zenbateko osoarekin.\n“Gabon garaia Sopelako ekonomia eta tokiko kontsumoa sustatzeko momentu egokia da eta Sopelako Udalak hor jarri nahi du bere esfortzu osoa” baieztatu du Teresa Fernández Enplegu eta Ekonomia Sustapen Sailako zinegotziak. “Halaber, kanpaina honen bidez, Gabonetan salmentak bultzatu eta dinamizatzeko tokiko kontsumoa sustatzeaz gain, bigarren urtez, "Shop in Sope" marka bultzatu nahi dugu, Sopelako dendari eta ostalari guztien identitate desberdintzaile bihurtzeko iaz jaiotako marka propioa, alegia” gehitu du.\nKontsumitzaileak azaroaren 29an hasi eta bonuak amaitzen diren arte jaso ahal izango ditu Sabino Arana 1 eta Loiola Ander Deuna 28ko HABen bulegoetan (astelehenetik ostiralera: 09:00 - 13.30) edota Kurtzio Kultur Etxean (astelehenetik ostiralera: 11:00 - 14:00 / 16:00 - 20:00 // Larunbata eta igandeetan: 11:00 - 14:00 / 17:00 - 20:00). Bonuak hartzen dituzten pertsonek azaroaren 29tik urtarrilaren 6ra bitartean erabili ahal izango dituzte, biak barne.\nKanpainarekin bat egin nahi duten komertzio zein negozioei dagokionez, eskabidea behar bezala entregatu beharko dute (HABen bulegoetan: Sabino Arana kalea 1 eta Loiolan Ander Deuna 28) azaroaren 28a baino lehen. Atxikitako enpresak konpromisoa hartzen du kanpainako informazio-materialak jaso eta establezimenduan ondo ikusteko moduan jartzeko (parte hartzeko oinarriak eta kanpainan parte hartu izanaren identifikazio-kartela, beste batzuen artean). Halaber, enpresek nahitaez egin beharko dute jasotako bonuen zenbateko osoaren faktura.\nKANPAINAREN OINARRIAK: http://sopelaudala.org/index.php/es/documentos/cat_view/6-orokorra-general\nSHOP IN SOPE KANPAINAKO DENDAK\nProgramak 7 jarduera-eremu hartzen ditu: sozialak, kulturalak, kiroletakoak, enpleguaren sustapenekoak eta tokiko ekonomiaren garapenekoak. Tokiko laguntzak dira, horietako asko Covid-19aren pandemiak eragindako ondorio ekonomiko negatiboak arintzeko. Autonomia Erkidegoko eta Estatuko administrazioek jada onartutako laguntzen osagarriak dira. Sopelako Udalaren Diru-laguntzen Plan Estrategikoak, ekitaldi...\nEusko Jaurlaritzako Turismo, Merkataritza eta Kontsumo Saila laguntza batzuk atera ditu, EAEko merkataritza-establezimenduak, berrikuntzaren eta kudeaketa-tresnak eta azpiegiturak hobetzearen bidez, modernizatzea bultzatzea, gainera COVIDa kontutan izanda. Eskaerak aurkezteko epea 2020ko abuztuaren 3an bukatuko da. Laburpen-fitxara sartzeko, sakatu HEMEN Web instituzionalan sartzeko, sakatu ...


Estibaus » “ALTZA 1977″ liburuska\n« Barrutia zertan den\nAltza osasuntsuagoaren aldeko plataformak Udalari »\n“ALTZA 1977″ liburuska\n2017, Azaroak 27\nLuismari Ralla Arruti\nBi mila eta hamazazpigarren urtea nahikoa aurreratu zaigu. Izan ere, aurten betetzen dira berrogei urte, gazte ameslari batzuen artean ekin geniola urtekaria izango zen lehenengo ale, eta bakarra, osatzeari.\nAltzatarrak, euskaltzaleak, gai sozialei aurre egingo genionak bildu ginen itxaropenez beterik.\nLehenengo udal hauteskundeak ospatzekoak ziren diktadura luze eta gogor baten ondoren. Altzari herri-nortasuna eman nahirik herritar gazte batzuk “eskotea” jarri eta multikopistaz gauzatuko zen liburukirako gastuei aurre egingo genien. Bertan azaltzen diren artikuluen egileek osatzen genuen taldea. Garrantzitsuak ziren gaiak hausnartu, aztertu eta herritartu behar ziren idatzi beharrekoak. Datu historikoei edukia eman nahirik aukeratuak ziren hala nola: 1940an Altzarekin gauzatutako Anexioa, Ikastolaren lehenengo urte haien garapena, Euskararen inguruko zenbait zertzelada, urte haietan emandako zorigaiztoko hirigintzaren azterketa, Los Boscos auzuneko festetan poliziekin gertatutako istiluak, Bordaxar baserriko Zapiraindarren bizipenak eta bertsolaritzari egindako ekarpenak…\nAHMaren eskutik, berrogei urte pasa ondoren eta egungo teknologiei eskerturik, ale hura digitalizatu egin da eta Altzako Tokiko Bilduman katalogatu da, berriro irakurri eta gaiak eta garaiak alderatu nahi dituenarentzat eskura jarriz.\nJosu Landa Ijurko\n2017, Azaroak 28\nMila esker handi bat orduko hura posible egin zenuten guztioi. Benetan hunkituta eta mirestuta, dokumentuaren lehen irakurraldian gozatu ahal izan dudanagatik. Oraindik ere behin baino gehiagotan zabalduko dut urtekari hori, eta gozatzen segitu. Nik orduan 16 urte nituen. Orduan egin zenuenari esker ere jarraitzen du Altzak herri izaten.


Irekia Eusko Jaurlaritza - Gobierno Vasco :: Informazio oharra: Osasun Sailak eta Osakidetzak udan ospitaleetan oheen disponibilidadeari eusten diote\nInformazio oharra: Osasun Sailak eta…\nInformazio oharra: Osasun Sailak eta Osakidetzak udan ospitaleetan oheen disponibilidadeari eusten diote\nUdako sasoian oheak ixten direlako egiaztapenak direla-eta, Osasun Sailak eta Osakidetzak udan ospitaleetan oheen disponibilidadeari eutsi eta behar dutenen ospitaleratzea bermatzen dute. Gainera, honako hau gehitu behar da:\n1) Udaro murrizten da asistentzia-eskaria, eta Osakidetzak, munduko gainerako osasun-sistemek bezala, eskarira egokitzeko neurriak jartzen ditu abian. Zentzu komuneko ekintza bat da, eta urtero egiten da: baliabideak Euskadiko osasun-beharretara egokitzen dira.\n2) Osakidetzak oheen okupazio-indizea urtean zehar % 80an mantentzen saiatzen da; beraz, ohe operatiboen kopurua sasoi bakoitzeko asistentzia-eskariaren arabera egokitzen da. Hori dela eta, neguan ohe-kopurua handitzen den bezala, udaldian kopurua murriztu egiten da; izan ere, pertsona gutxiagok behar izaten dute ospitaleratu edo bertan egonaldia egin.\n3) Baliabide publikoen kudeaketa eraginkorreko eragiketa bat da, eta ekintza hori funtsezkoa da osasun-sistema publikoaren jasangarritasuna bera bermatzeko.\n4) Nolanahi ere, Osasun Sailak eta Osakidetzak azpimarratu nahi dute Euskadin ohea behar duen inori ere ez zaiola faltako oherik.\nVitoria-Gasteiz, 2019ko uztailaren 1a\nELA sindikatuak Gorlizko Ospitaleko Neurologia Errehabilitazio Eremuaren inguruan gaur bertan egin duen salaketaren aurrean, honako hau eman nahi dute aditzera Osasun Sailak eta Osakidetzak:\nEusko Jaurlaritzaren Osasun Sailak eta Osakidetzak, sindikatuen etengabeko saioaren aurrean euskal osasun-sistema publikoaren eta bere profesionalen benetako irudia distortsionatzeko


Ezinean: "Harrituta eta gustura gaude". — Gaztezulo\nEzinean: "Harrituta eta gustura gaude".\nEzinean: "Harrituta eta gustura gaude". https://www.gaztezulo.eus/albisteak/ezinean-quotharrituta-eta-gustura-gaudequot https://www.gaztezulo.eus/albisteak/ezinean-quotharrituta-eta-gustura-gaudequot/@@download/image/65p9-1.jpg\nEzinean taldea da udako ezusteetako bat. Azpeitiar hauek urteak zeramatzaten entsegu lokalean dibertitzen, eta esperantza handirik gabe, Karlos Osinaga "Txap" ekoizlearen gidaritzapean grabatutako maketa bidali zuten diskoetxeetara\nazkenean, baina, lotería tokatu zaie: Gor diskoetxeak atera die lehen diskoa.\nLehen maketa kaleratu gabe zenutela, Gor diskoetxeak diskoa argitaratzea eskaini zizuen. Ez da normala hori gertatzea...\nGuretzat shock moduko bat izan zen. Harrituta, eta, aldi berean, gustura hartu genuen berri hori. Gaur egun oso zaila da diskoetxe baten babesarekin disko bat ateratzea. Guk, behintzat, oso urrun ikusten genuen aukera hori.\nGainera, zuek hardcore melodikoa egiten duzue, eta hori ez da oso estilo zabaldua euskal musikan\nHardcore melodikoari dagokionez, zulo moduko bat dago euskal musikaren panoraman. Dena den, argi dago ez dela batere normala maketarik ere kaleratu ez duen talde batek zuzenean diskoa ateratzea. Musika ondo pasatzeko tresna besterik ez da guretzat, eta aurrerantzean ere, sinpletasunez eta naturaltasunez planteatu nahi ditugu gure helburuak: musikaren merkatua nola dabilen, talde ona edo txarra garen, komertziala edo ez\neztabaida horiei ez diegu garrantzirik ematen.\nZein talde entzuten dituzue?\nNofx, Lagwagon, Millencolin, Propagandi, No Use For a Name, Rise Against, Penywise, Satanic Surfers eta antzekoak; Fat Wreck Chords diskoetxearen inguruko mugimendu hori, alegia. Egia esan, euskal musikatik nahiko "out" ibili izan gara, hemen ere estilo honetako talde batzuk badauden arren: Leihotikan, Skunk, Kleenex\negia esan, Euskal Herrian gutxi egin da Kaliforniako ukitua duen musika hori.\nAzpeitian, zer moduzko mugimendua dago musika lokaletan?\nMugimendu polita dago. Bai Urrestilla auzoan, baita Azpeitian bertan ere, udaletxeak utzitako lokal mordoxka dago. Musikari dagokionez, era guztietako taldeak daude; nahiz eta herritik kanpora ezezagun samarrak diren. Baina hori normala da, leku guztietan gertatzen den zerbait da. Azpeitiko taldeak lan handia egiten ari dira azken urteotan. Adibidez, Legen Beltza metal taldeak hirugarren diskoa kaleratuko du laster, AEBetako diskoetxe batekin ibili ondoren. Bestalde, hor dabil ere "12 Tribu" taldea: urteen poderioz reaggearen erreferentea bihurtu dira Euskal Herrian, eta hauek ere, hirugarren diskoa atera dute. Bestalde, talde "maketero" asko dago; "Triku" musika elkartea ere hor dihardu, eta "Azpeitia suntsituz" izekeko bilduma ere kaleratzen dute -punk eta oi! doinuak nagusitzen diren bilduma bat da-. Horrez gain, urtero "TrikuFesta" musika jaialdia egiten da... inguru honetan, sasoi onean dago musika mundua.


Game Tap eta Clap Online. Play for free\nGame Tap eta Clap\nPlay jokoa Tap eta Clap Online:\nGame Description Tap eta Clap\nTap & Clapp jokoan, munduan zehar bidaiatzeko modua aldatzeko munstro bat lagundu behar diogu. Horretarako, atari sare bat erabili beharko du. Baina atarira iristeko, azalera jakin bat bota beharko du. Horretarako, pantailan klik eginez, gure pertsonaia plazatik behartu egingo da baloi bat bihurtzeko. Aldi berean, uste dut bide horretan oztopoak izan daitezkeela bidean. . Play jokoa Tap eta Clap konektatuta.\nTekniko jokoa Tap eta Clap ezaugarri\nGame Tap eta Clap gehitu: 14.06.2018\nBezalako jokoa Tap eta Clap Jokoak\nDeskarga jokoa Tap eta Clap\nEmbed Joko Tap eta Clap zure web orrian:\nTap eta Clap\nJokoaren txertatu Tap eta Clap zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Tap eta Clap, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Tap eta Clap-rekin, baita ere, jokoa jokatu zen:


Gazte epaimahaian izena emateko epea, zabalik! Martxoak 31 Gazte epaimahaian izena emateko epea, zabalik! Martxoak 31\nGiza Eskubideen Zinemaldiko gazte epaimahaian izena emateko epea, zabalik!\nData: 2020-02-04 | 2020-03-31\nDonostiako Giza Eskubideen 18. Zinemaldiko Gazte Epaimahaian izena emateko epea (18-30 urte) martxoaren 31ra arte zabalik dago. Gazte Epaimahaiak aukeratzen du Nazioarteko Film Laburren Lehiaketaren irabazlea. Zinemaldia apirilaren 23tik 30era izango da, Victoria Eugenia Antzokian. Hemen eman dezakezu izena. Apirilaren 1ean izena eman dutenen artean zozketa egingo da.


Maite Sarasola txapeldun Bizkaiko Eskolartekoan - bertsoikasgela.eus\nMaite Sarasola txapeldun Bizkaiko Eskolartekoan\nMaiatzaren 25ean ospatu da finala, Abadiñon, 200 gaztetik gora elkartu dituen egun osoko festan. Bittor Altubek lortu du bigarren postua eta, Maiterekin batera, EH-ko finalerako txartela.\nEskolartekoak idatzizko eta bat-bateko txapelketak eskaintzen ditu, eta maiatzaren 25ean bi modalidadeetako finalak burutu ziren Abadiñon.\nIdatzizko sariketaren finala\nGoizean, 10:00etan hasi zuten bertso idatzien finala. 200 gaztetik gora elkartu ziren Abadiñoko probalekuan, bertso jarriak idazteko. LH5etik batxilergora arte, mailaka jokatzen da idatzizkoa. Hauexek izan dira aurtengo saridunak:\nAurten 15-18 urteko 38 bertsolari gaztek hartu dute parte Bizkaian, bat-bateko txapelketan.\nFinalera 8 bertsolari iritsi ziren: Maider Altuna, Bittor Altube, Maite Sarasola, Peru Irastorza, Ander Sarriugarte, Janire Arrizabalaga, Peio Lago, Amaiur Atxa.\nMaite Sarasolak jantzi zuen txapela, Juan Mari Areitio bertsolariaren eskutik. Bittor Altube izan da txapeldunorde eta, Maiterekin batera, EH-ko finalerako sailkatzea lortu du. Euskal Herriko finala ekainaren 8an ospatuko da, Saran, herrialde bakoitzeko bina ordezkarirekin.\nGoizeko egitaraua amaituta, elkarrekin bazkaldu zuten partaide denek, eta arratsaldean, helduen txanda etorri zen: Bizkaiko taldekako bertsolari txapelketaren finala jokatu zen bertan. Tronperrieta taldea irten zen garaile, Ander Sarriugarte, Eneko Abasolo “Abarkas” eta Gorka Pagonabarraga bertsolariek osatua.\nGoza dezagun finaleko bertsoaldi hautatuekin!\nBertsolari bikiak, bata finalera pasa da eta bestea ez...\nMaider Altuna eta Pello Lago bikiak izango dira, eta biak bertsolariak. Biek hartu zuten parte Bizkaiko Eskolarteko Txapelketan, eta Pello sailkatu zen finalera. Gaur goizean Pellok esan dio Maiderri urduri dagoela eta ia bere ordez joango den finalean abestera.\nBikoteak egindako oparia batere gustatu ez!\nMaite Sarasola eta Bittor Altube bikoteak dira. Gaur Maiteren urtebetetze eguna da; erositako oparia eman dionean Bittorrek, aurpegian igarri dio ez zaiola batere gustatu.\nAlabak eskatu die bere bila joateko, festatik etxera laguntzeko\nMaite Sarasola eta Maider Altuna gurasoak dira. Euren 16 urteko alabak esan die festara irtengo dela lagunekin, eta ia bere bila joan daitezkeen, etxera bakarrik bueltatzeko beldur dela-eta.\nMedikuak euskaraz jakin ez\nMedikuarengana joan da Bittor Altube. Harrerako mahaira hurbildu eta, euskaraz hasi denean berbetan Bittor, mesedez gazteleraz egiteko eskatu diote.\nArauak apurtzeko gogoz esnatu zara\nMaite Sarasolak halaxe erantzun zion gaiari.


Produktu pertsonalizatuaren garapena\nGure ingeniarien eta produktuen diseinatzaileen taldeak etengabe garatzen eta sortzen ditu irtenbide tekniko berritzaileak. Garrantzi handia ematen diogu esperientzia zabalari eta gero eta handiagoari eta, jakina, puntako makineria zabaltzen dugu.\nHauek dira irtenbideak garatu ditugun produktuetako batzuk:\nHaririk gabeko kargagailua zutik\nEta beste irtenbide batzuk (haririk gabeko kargatzeko produktuen espezifikoak).\nProduktuen kalitate guztia zorrozki ezartzen da eskakizunen arabera eta maila anitzeko probak eta ebaluazioak gainditu ditu.\nProzesua ideiatik serieko soluziora eramaten dugu hilabete gutxitan. Gure proiektuen kudeaketa egituratuari esker, zure eskaerak azkar gauzatzeko gai gara.\nGure bezeroen eta merkatuaren eskaerei malgutasunez erantzuten diegu. Zure bazkide gisa Lantaisirekin indarrak batzeak merkatuaren bilakaerari modu eraginkorrean erantzuteko aukera emango dizu.\nPozik izango dugu kualifikazioa eta baliozkotzea edo homologazioa OEM estandarrak betez.\nIdeiatik irtenbidera ekoizpenera denbora gutxian\nSistema hornitzaile gisa, wwe behar diren urrats guztiak zaintzen ditugu. Prozesua proiektuen planifikazioarekin, 2D produktuen errendaketekin, 3D prototipoen eraikuntzarekin hasten da, eta OEM irizpideetan oinarritutako egiaztapenarekin eta balioztatzearekin jarraitzen du eta serieko ekoizpenarekin amaitzen da. Proiektuaren kalitatea zehazteko urrats guztiak Lantaisin betetzen dira.\nKontzeptu oso zehatza edo ideia lauso bat besterik ez duzun kontuan hartu gabe, gurekin proiektuaren plangintza proiektuaren aurreko bilera zehatz batekin hasten da.\nID (Diseinu Industriala)\nProduktuen diseinuko ingeniariek produktuen errendaketak egiten dituzte bezeroen ideietan oinarrituta, diseinu-kontzeptuak bezeroei erakusten dizkiete eta zure ideiei forma hartzen uzten diete.\nEVT (Ingeniaritza egiaztatzeko proba)\nProduktuen errendaketetan agertzen den itxura onartu ondoren, diseinuaren egiaztapena egingo dugu produktuaren garapenaren hasierako fasean. Honek proba funtzionalak eta segurtasuna barne hartzen ditu. Oro har, RD (I+G) laginen egiaztapen integrala egiten du eta hainbat proba egiten ditu produktuaren segurtasuna bermatzeko.\nDVT (Diseinua Egiaztatzeko Testa)\nDiseinuaren egiaztapen-probak ezinbesteko proba-lotura da hardware-ekoizpenean. Moldeen probak, errendimendu elektronikoko probak eta itxura probak egingo ditugu. EVT fasean laginaren arazoak ebatzi ondoren, seinale guztien maila eta denbora probatzen dira, eta segurtasun-proba amaitzen da, RD eta DQA-k (Design Quality Assurance) egiaztatzen dutena. Une honetan, produktua, funtsean, amaituta dago, eta 3D frogak egingo ditugu eta moldea irekiko dugu.\nPVT (Pilot-run egiaztapen-proba)\nBezeroak laginaren ereduaren tamainarekin eta egiturarekin arazorik ez dagoela baieztatzen duenean, probako ekoizpena egingo dugu produktu berriaren funtzioak betetzen direla egiaztatzeko eta egonkortasun eta fidagarritasun probak egiteko. Proben emaitzak ez dira arazorik eta laginak bezeroari postaz bidaliko zaizkio.\nMP (produkzio masiboa)\nLaginarekin arazorik ez badago, gure ekoizpen departamentuak edozein unetan egin dezake produkzio masiboa. Hornikuntza-katearen sistema osoa dugu: fabrika-tailerren kudeaketa integratua, ikerketa- eta garapen-ekipoa, ekoizpen-ekipamendua, biltegiratzea eta garraioa. Gure konpainiaren eginkizuna da bezeroak kezkarik gabe egitea.


Fisika eta Kimika. DBH 3.\nZuhaitzeko puntua: Energia eta elektrizitatea / Energia / Ohiko energia-iturriak. Energia-iturriak. Energia alternatiboak. Energiaren kontserbazioa eta degradazioa.\nMetodologiarako iradokizunak Baliabideak eta jarduerak\nFlash bidezko animazioa bi eszenatan gertatzen da, energia nuklearraren bidez energia elektrikoa lortzeko eta ekoizteko prozesua azaltzeko. Horren bidez, erreaktorean fisio nuklearreko zer-nolako erreakzioa gertatzen den ulertuko dute ikasleek.\n“Energia nuklearra” baliabidearen bidez, zentral nuklear baten funtzionamenduaren nondik norakoak ikasiko dituzte ikasleek; izan ere, energia elektrikoa sortzeko beharrezkoak diren elementuak eta prozesuak deskribatzen dira. Ikasgai-planean zenbait jarduera proposatzen dira, zentral nuklearren elementuak zein diren jakiteko, erreaktore nuklearrean gertatzen den fisio erreakzioa ulertzeko, energia nuklearra sortzeak zer-nolako arriskuak dituen ikusteko, eta zentral nuklearrek ingurunean sortzen duten eragina balioztatzeko.\nFisio nuklearreko prozesua ezagutzea (1. pantaila).\nZentral nuklearretan energia elektrikoa sortzeko prozedura ulertzea (2. pantaila).\nBikoteka edo taldeka; izan ere, baliabide hau oso abiapuntu egokia da energia nuklearraren zenbait alderdi ikasiko dituzten lan taldeak sortzeko, eta energia nuklearraren abantailak eta desabantailak aztertzeko.\n1.\tEsan ikasleei Espainiako zentral nuklearrei buruzko txosten bat egiteko. Esan autonomia elkarte adina talde osatzeko eta, gero, zentralen ezaugarriak zehazteko eta zentralek ingurunean eragiten dituzten ondorioei buruzko informazioa bilatzeko. Espainiako zentral nuklearrei buruzko informazioa lantzeko, web orri hau bisita dezakete ikasleek: http://www.foronuclear.org\n2. Fusio nuklearraren erreakzioa ezagutzea. Esan ikasleei ITER proiektuari (hau da, helburu komertzialeko fusio-erreaktore baten fabrikazioari) buruzko txosten bat egiteko. Informazio gehiago lortzeko, web orri hauek bisita ditzakete:\n1. jardueraren bidez (“Zentral nuklearren elementuak”), zentrala eta erreaktore nuklearra zer-nolako elementuz osatuta dauden aztertuko dute ikasleek.\n2. jardueraren bidez (“Fisio-energia”), fisio nuklearreko erreakzioei buruzko kontzeptuak zabalduko dituzte ikasleek, bai eta zentral nuklearretan sortutako energiaren beste hainbat alderdi ere.\n3. jardueraren bidez (“Erreaktore nuklearra”), erreaktore nuklearreko funtzionamenduan sakonduko dute ikasleek.\n4. jardueraren bidez (“Energia nuklearraren ondorioak”), energia nuklearrek ingurunean eragiten duten ondorioei buruzko ezagutzak zabalduko dituzte ikasleek.\n© Santillana en Red 2004


Mikel Aristegi dantzariak 'Euskal Herria' izeneko pieza dantzatu zuen, Sarrionandia eta Leteren poemetan oinarrituta (argazkia BerlinEE)\nBerlingo Euskal Etxearen lehen ekitaldi ofiziala, bere aurkezpena alegia, alemaniar hiriburuko euskaldunentzat topagune bikaina bihurtu zen joan den larunbatean. Berlineko eta inguruetako lagun asko bildu ziren ekitaldira, Regenbogebfabrik-eko aretoa bete arte. Askok zutik edo lurrean eserita ikusi zituzten ekitaldiko filmeak, eta Mikel Aristegi dantzariak immigrazioaz eta atzerriratzeaz egin duen 'Euskal Herria' koreografia aurkeztu zuen.\nBerlin, Alemania. Gustura agertu dira Berlineko Euskal Etxeko kideak joan den larunbatean egin zuten aurkezpen ekitaldiak jasotako harrerarekin. Internet, facebook, telefonoz eta komunikabideen bitartez eginiko deialdiak jende asko bildu zuen. Berlin Europan kultur eskaintza aberatsenetakoa duen hirietako bat da eta asko dira bertara bizitzera joan diren euskal artistak, profesionalak eta ikasleak. Horietako askok begi honez eta gogotsu hartu zuten euskal kultura ezagutzera emateko aukera hau.\n"Ekitaldiak arrakasta handia izan zuen", azaldu dio EuskalKultura.com-i Berlineko Euskal Etxeko lehendakaria den Ainhoa Añorga donostiarrak. "Regenbogebfabrik-eko aretoa beterik zen eta jendea zutik gelditu edo lurrean eseri behar izan zuen Mikel Aristegiren 'Euskal Herria' dantza eta filmeak ikusteko". Haur eta nagusi, euskaldunak zein beste herrialdetako lagunak bildu ziren ekitaldira. Partehartzaileen artean Kataluniako Alemaniako ordezkaria eta Berlingo Cervantes Institutuko Kultur ordezkaria izan ziren, besteak beste.\nElkarteko arduradunek ongi etorria egin eta Berlineko Euskal Etxea aurkeztu ostean Klaus Ihlauren 'Gernika' dokumentala eta Berlinen 2009ko urrian egin zen Euskal Koreografoen 1.go Jaialdiaren bideo eman ziren ikusgai.\n[Ainhoa Añorga euskal etxeko lehendakariak ongi etorria egin zien elkarteko bazkide eta lagun berriei (argazkia Berlin EE)]\n[Askok zutik edo lurrean eserita jarraitu behar izan zituzten aurkezpeneko bideo emanaldiak, aretoa txiki gelditu baitzen (argazkia Berlin EE)]\n[Berlingo euskaldun askok erantzun zioten Euskal Etxearen deialdiari, Europako kultur hiriburuetako bat den honetan ere euskal kultura ezagutzera emateko gogoz (argazkia BerlinEE)]\nOndoren Mikel Aristegi dantzari donostiarrak immigrazioaz eta atzerriratzeaz egin duen 'Euskal Herria' koreografia aurkeztu zuen. Koreografia hau Joseba Sarrionaindia eta Xabier Leteren olerkietan oinarritua da eta jendeak emozio handiz jarraitu zuen emanaldia. Dantzaren ostean, baserritarrez jantzita, Aylin neskatila euskalalemanak lore sorta bat eman zion Aristegiri, Euskal Etxeko kideen izenean.\n[Mikel Aristegi dantzari donostiarrak opari bikoitza jaso zuen: lore sorta eta erramua eman zion Aylen neskatilaren irribarre polita (argazkia BerlinEE)]\nJaiak pintxo dastaketa batekin jarraitu zuen eta giroa eginda, Berlineko euskaldunak kantuan aritu ziren eskusoinuaz lagundurik, 'Gernikako Arbola' abestuz. Egunari bukaera emateko afaria egin zuten Regenbogen-eko Jatetxean. "Hurrengoan leku handiago bat hartu beharko dugu, ezin izan genituen-eta nahi izan zuten guztiak onartu afarira, leku falta zela eta", aipatzen du Ainhoa Añorgak. "Kide berriak ere baditugu eta ziur nago denbora gutxi barru izango dela hurrengo bat. Jendeak agurtzean hurrengo afariko data galdetzen zuen!".\nLertxundik eta Epaltzak alemaniar entzuleen euskararekiko interesa markatu dute irakurraldien ondotik


Natura | Kultura | GARA Euskal Herriko egunkaria\nLagunartean kaka demokratizatzea esaten genion norbaitek egindakoaren gaineko erantzukizuna saihestu aldera gertaturikoa denen ardura bezala agertu nahi izanari. Esaera hori etorri ohi zait burura ikasle batek erdi-galdetu erdi-adierazten duenean gizakion “naturaren” parte den eta beraz saihetsezina ez ote den ingurukoak menperatu nahi izatea. Homo homini lupus, alegia.\nGarai batean Europako pentsaera politikoaren hirutasuna—uler bedi Thomas Hobbes, John Locke eta Jean-Jacques Rousseau—irakasten nuen gobernuari buruzko zenbait jarrera aztertzeko. Locken tabula rasa kontzeptua eta Rousseauk gizarte egiturei zuzenduriko kritika erakargarriak egin arren, Hobbesi ematen zioten arrazoia ikasleek hutsik egin gabe. Jadanik ez ditut aipatu pentsalarien lanak irakasten, ez zuzenean behintzat, noiz edo noiz kolonialismoa ardatz duten lezioetan erreferentzia egin ohi diegun arren. Horrelakoetan ere Hobbesen aldeko botoak nagusitu egiten dira.\nEz dakit ikasleek benetan sinesten duten gizakiok bata bestea menperatu nahi dugula, edo ondorio horretara iritsi diren Ipar Amerikak eta Europak munduko gainerako lurraldeekiko duten jarrera aztertu ostean. Hots, gizakiaren naturaren adierazpena baino gehiago, bi lurraldeen botere eta indar gehiegikeria arrazoitzeko modua ez ote den Hobbesen alde egitearen arrazoia. Kaka demokratizatzea, alegia. Delako “gu”-a ez da egindakoaren erantzule; gizaki izatearen parte dira bere ekintzak eta, beraz, saihetsezinak. Erasotakoak irakurketa bera egin dezake, ordea. Imajinatu ondorioak.


EKIMEN TXIKIEN DEIALDIA | Ideiak Bizirik\n← IKT 2015-Euskara eta teknologi berriak (webguneak, softweara)\nEnpresa txiki eta ertainei, enpresaburu indibidualei eta profesional autonomoei finantza-laguntza emateko programaren lehen deialdia →\nEKIMEN TXIKIEN DEIALDIA\nTabakalera ekimen dinamiko, kultural eta komertzial erakargarri eta ezohikoak topatzeko deialdia ireki du. Datorren irailean, Donostiako tabako fabrika zaharberritzeko lanak amaituta, bere bidea abiatuko duen ekosistema kulturalaren partaide izan nahi duten ekimenei zuzendutako deialdia da.\nIzaera esperimentala duten proiektu/proposamenak dira topatu nahi direnak. Proposamen dinamikoak askotariko aktibitateak dituztelako, eskaintza aniztasunagatik edo identitate dibertsitateagatik. Tabakalerako ekosistema sendotu, harremanak sustatu, eta aberastuko duten ekimen bereziak.\nDeialdiaren baldintzak azaldu,eta erabilgarri dauden espazioen inguruan informazio gehiago eskaintzeko helburuarekin datorren otsailaren 21ean aurkezpen bat egingo du zentroaren zuzendaritzak Sukaldean. Ondoren, eraikina bisitatzeko aukera izango da.


kritiken hemeroteka » Tartean\n« Eusko olerkiak | Poesias vascas »\nMaitale Kutuna / Lauaxeta / Olerki Eguna, 1930\nTartean Orixe / El Día, 1932-09-22\nNere “Maitale kutuna”-zko azterketa ez du gaizki artu “Lauaxeta”-k eta gizon agertu da. Zirika-naiez ari naizala oraindik garbiago ikusiko du, besteai ere gauza latz-irudikoak esaten dizkiedanean.\nEsanik utzi nun lendanik, nere iritzia eztala egia bera, nere egi-ustea baino. Bakoitzak bere agoa erakusten badu, nik neurea, ortzaudi itsusia ba da ere. Mintza bitez besteak ere, ta onela sortuko degu, orain arte ez degun irizketa edo kritika.\n“Lauaxeta”-ri itz alperrik eragin baino lehen, neronek adierazi behar ditut “klasiko” izenez zer aditzen dedan. Klasiko izenak goi-maileko aundiki, naiz “goren”, berak dionez, adierazten zun, oker ez ba nago. Ortaz, goi-maileko idazleak ba ditezke gure egun ontan, eta antzinako egun aietan, aldiz, izan ziran mail ortara igo etziranak. Ontan batera gaudela uste det. Baina, batez re, orduan izan ziran olako idazleak, oraingoen ariora —askoz gutxiagok idazten baitzuten— ta ordukoai batez ere, ematen diegu izen ori.\nXurtu dezadan oraino Klasiko’z aditzen dedana. Beren doaien iabe ta nagusi diranak dauzkat nik klasikotzat naiz Homer’en gizaldiko, naiz gaurko. Doaien iabe izatea bat da. Romantikuak ere badituzte, Iainkoak inori ukatu ez dizkion doaiak; baina ez dira doai orien nagusi; ots, idurimena ta biotza berak nagusitzen zaizkie, bestera izan bearrean. Klasikoak ere doai orien iabe dira, baino baita nagusi ere. Zenbaitek uste dutenez, klasikoak ez dute idurimenik, ez biotzik; alako neurri zur batean baino. Ontan ez naiz ari “Lauaxeta”-rekin, berak ongi baitaki nik diodana; baina zenbait irakurlerentzat ari naiz. Idurimena ta biotza ba dituzte, alegia, klasikoak ere, baina aien nagusi dira beren laneginetan. Ona, zer geiago aditzen dedan klasiko izenez.\nAurrera baino len; nor-ta izan dira beren lanegin guzietan klasiko? Balin ba da, inor ez guzi guzietan. Nik ez det inoiz esan, ez idatzi, Ovidio klasikoa danik, ez ta antzinateko poeta aietakorik bete betean, bere lanegin guzietan ala danik. “Lauaxeta”-k esku artuko ba nindu, lirikaz baztar, Saphokle ta Virgili aipatuko nizkioke; batez ere lenengoa, bete beteko klasikoa. Besterik?… Lirikan ostera, batxo ere ez dezaket aipatu bere gauza guzietan klasiko agertu danik. Alere, eientsu batean, lanik geienetan, edo erdiak baino geiagotan beintzat, ba dira.\nNeretzat nor da lirikurik klasikoena? Ez antzematekoa, noski; ez ta ere gure egun otakoa; baina ez urrutikoa, lau gizaldi besterik ez baititu: Fr. Luis de Leon. Ba ditu sei bat eresi edo “oda” aukera ditezkenak, eta gutxienak izanda ere, klasikotzat io dezakegu. Ori ta Saphokle ta Virgili, ta eintsu batez Platon ditut nik klasiko eder.\nOraindik ere zeaztu dezadan geiago nik lirika gaietan kasik zer uste dedan. Nolabait esateko, alako bakegiro edo “sonphrosyne” deritzaiona biotzean eragiten duna. Ontan David nagusi, bestela sortaldetar izanik ere; urrena, nik ezagunetan, Fr. Luis de Leon, eta urrena… etortzeko dago.\nZer da bada pake-giro edo “sophrosyne” dalako ori? Adibidez erakutsi bearko. Ba dakizu David’en bigarren Salmoa. “Quare fremuerunt”. Lurrean Kristoren aurka dabiltzan errege-koxkorren batzarrea aizatuko dula dio Iaunak, eta nolako eskeintzaz edo zemaz! Eltzegilearen lur-ontzia bezela apurtuko ditula ta nik ez dakit zenbat eskeinka egiten dien. Eta azken azkenean, “cum examerit in brevi ira eius”… aren asarrea irazeki daitenean, aren aserreak gainez egin dezanean… zer gertatu bear ote du?\n“Beati omnes qui confidunt in eo”, zorionekoak arengan itxaro dutenak. Au da, gogo-barnean eragiten dun pake-giroa. Gorroto aizea, aserre-aizea zebilen, legordi guzia abarrikatu-naiean, eta alako batean, aize bildurgarr ori oso gelditu, ta beste aldetik aize lagun biguin pakegarria sortu da. David geldiro irakurtzean, olako asko gertatzen da. Irakur ezazu “Alma region luciente” ere, ta an arkitzen da pakegiro betea. Loiola’ko Iñaki donea datorkit gogora, edo aren iduripen aukera aukerako bat. Biotzari zalapartaz eta istiluz, zotinez, asperenez, intziriz eta negar-marraskaz eragitea, ez dagokio ispiritu donearen pozaldiari; isil eta legun, ordea. Ur-tantak, arri-gainera erortzean, zalaparta ateratzen du, ta guzia zirtaka edo zipriztinka ondatzen da; belaki edo “esponja”-ra erortzena, aldiz, isil isil sartzen da, ta urasetzen du. Olaxe da lirika ere, bere einean.\nLirikan klasiko izatea ez da errez, batez ere biotzaren iabe ta nagusi bear baitu gizonak; baina nik esan dedan era ortako klasikoa izatea, gauzarik zailena da. Olakoak nai nituke nik Euskalerrirako. Zuk ba dituzu bi, “Miren’i Otoya” ta “Artxanda ganean” asko estutu bage klasikoetan sartu ditezkenak:barne-giro osasuntsua agertzen dute. “Lizardi”-k ere ba ditu ta geienak, klasikoen artean sar ditezkenak, iduripena zerbait nagusi-antza ba zaio ere. Klasiko osasun bete betea du. Biotzez ez da ainbesterainokoa agertzengain-begiratuan beintzat, lotsaro gordetzen baitu. Baina ba du biotzondo, ta nere ustez, pakegiro edo “sophrosyne” ori noizbait eragin du. Neri bai beintzat. “Ondar gorri” deritzaion olerkia irakur astiro. Azken ua euskeraz egin dan gauzarik ederrena da. Ta beste izkuntzetan ere ez dezu olako asko bilatuko. Baina erakusburu bat ekar dezadan.\nGurdibide bakan-ibil ertzetan,\nuntza dago oraindik, nagi, loretan.\nOr emenka, lore zimel ganetan,\ningumak ari gozo-miazketan…\nKemenak uts eta nekez bainoa,\nzalantza dut zartu naizelakoa.\nUdazkenak aulagotzen dit atsa,\norbelak ozenagotzen oiu-otsa,\naldapak larriagotzen biotza…\nlenetan ez bezin autsia natza”…\ngaur nabar basoa;\ntarteka gorri garoa…”\nAizea dabil busti, setatia,\nlurrari daragio ots negartia.\nLarreko xamorro ozenen zantzurik ez da inon…\nGauza guzien erori-bearra bikainkiro adierazi digunean, or, pake-aize leguna buruan eta pake-giro biguina biotzean, onako bertso oekin:\nOi, zein dan ituna\nBertso ok Sophokle’ren eta Luis de Leon’en arikoak dira. Ori da “sophrosyne”, ta olerki orren atzenak ere eragiten duna. Olerki onen aurrenetiko bertsoak astiro irakurri, ta esan ditudan bi motx ok beren tokian irakurtzean, barnean pake-giro ori sumatzen ez dunak, begi bakoitzetan malko isil bana bakarra azaltzen ez dunak edo oinbeste ez ba da, biotzean zirrara samur bat arkitzen ez dunak, ez daki liriko zer dan eta ez dezake lirikaz iritzi onik eman.\nBai, “Lauaxeta”, klasiko zer daneko ontan, uste baino ondagoan naukazu. Bai, “Lizardi”, Bedoña, eusko-olerki batzaldietan saria atzeman dezutenok olakoak nai zaituet euskera amarentzat. Gazte zerate ta aurrera. Nik nere anaiaren bati, agerira atera bear ta, soinekon zikin bat ikusiko ba nio, anai ona al nintzaioke ua ez kentzearren besteen aurrean parregarri utziko banu? Ez det olakorik egin nai. Or aopetik ari diranak etzaituzte nik baino maiteago. Nik, biotza zerbait biurritu bear ta ere, esango dizkizuet neri makar iduri zaizkidanak, zuen onerako, ta batez ere, euskeraren onerako.


Tokiko.tv, euskarazko tokiko telebistak sarean - Topagunea | Euskaltzaleen Topagunea\nEuskaltzaleen Topagunea - 09/07/22\nEuskarazko tokiko telebistek badute bere txokoa sarean. Horrela, Gipuzkoa, Nafarroa eta Bizkaiako zenbait eskualdetan hainbat urtetan telebistok egindako lana hedatu egingo da euskaldunak dauden txoko guztietara. Izan ere, ezaguna da tokiko telebista hauetako bakoitzaren jarduna bere eskualdean, baina eskualdez gaindi tokiko telebista sare bat badagoela eta eduki ugari sortzen dituela erakutsi nahi du egitasmo berri honek.\nTokiko.tv-ren bidez Gipuzkoako Erlo telebista, Goiena telbista (GOITB), Goierri telebista eta 28 kanala, Nafarroako Ttipi-Ttapa telebista eta Xaloa telebista eta Bizkaiko Oizmendi telebistaren edukiak ikusi ahal izango dira. Topaguneak ere bere kanal propioa izango du Tokiko.tv berrian.\nTokiko elkartearen ekimena da Tokiko.tv. Euskarazko tokiko telebistek eta Topaguneak sortu zuten elkartea 2004 urtean, tokiko telebistak indartzeko eta elkarren artean indarrak metatzeko helburuz. Urteotan asko izan dira elkartearen ekimenez sortu diren trukeak, ekoizpenak eta ekimenak. Zalantzarik gabe, Tokiko.tv urrats garrantzitsua da elkartearentzat, euskarazko telebistek egiten duten lana eskualdetik harantzago ikustarazteko aukera emango duelako.


Novillers - Wikipedia, entziklopedia askea.\nThierry DEVILLARD (2014-2020)\n49° 16′ 17″ N, 2° 12′ 52″ E / 49.271388888889°N,2.2144444444444°E / 49.271388888889; 2.2144444444444Koordenatuak: 49° 16′ 17″ N, 2° 12′ 52″ E / 49.271388888889°N,2.2144444444444°E / 49.271388888889; 2.2144444444444\nCauvigny, Dieudonne, Lachapelle-Saint-Pierre, Mortefontaine-en-Thelle eta Sainte-Geneviève\nNovillers Frantziako udalerria da, Oise departamenduan dagoena, Hauts-de-France eskualdean. 2013an 364 biztanle zituen.\n2007an Novillers udalerrian erroldatutako biztanleak 364 ziren. Familiak 126 ziren, horien artean 20 pertsona bakarrekoak ziren (8 bakarrik bizi ziren gizonak eta 12 bakarrik bizi ziren emakumeak), 43 seme-alabarik gabeko familiak ziren, 59 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 134 etxebizitza zeuden, 125 familiaren etxebizitza nagusia ziren, 6 bigarren erresidentzia ziren eta 3 hutsik zeuden. Etxebizitza guzti hauek 133etxeak ziren. 125 etxebizitza nagusietatik 113 bere jabearen bizilekua ziren, 11 alokairuan okupaturik zeuden eta 1 doan lagata zegoen; 15 etxek hitu gela zituzten, 23 etxek lau zituzten eta 88 etxek bost zituzten. 108 etxek euren parking plaza propioa zuten azpian. 49 etxetan ibilgailu bat zegoen eta 74 etxetan bat baino gehiago zituzten.\nNovillers udalerriko biztanleria-piramidea 2009an .\n2007an lan egiteko adina zuten pertsonak 239 ziren, horien artean 189 aktiboak ziren eta 50 inaktiboak ziren. 189 pertsona aktiboetatik 170 lanean zeuden (88 gizon eta 82 emakume) eta 19 langabezian zeuden (10 gizon eta 9 emakume). 50 pertsona inaktiboetatik 22 erretiraturik zeuden, 17 ikasten zeuden eta 11 "bestelako inaktibo" gisa sailkaturik zeuden.\n2009an Novillers udalerrian 124 unitate fiskal zeuden, 360 pertsonek osaturik. Pertsona bakoitzeko diru-sarrera fiskalaren mediana urteko 22.364 euro zen.\n2007an zeuden 22 komertzioetatik, 1 janari enpresa zen, 1 material elektrikoaren fabrikazioko enpresa zen, 1 bestelako produktu industrialen fabrikazioko enpresa zen, 5 eraikuntza enpresak ziren, 4 ibilgailuen saltze eta konpontze enpresak ziren, 1 garraio enpresa zen, 1 ostalaritza eta jatetxe enpresa zen, 2 finantziazio enpresak ziren, 2 higiezinen enpresak ziren, 3 zerbitzu enpresak ziren eta 1 administrazio publikoko enpresa zen.\n2009an zeuden norbanakoentzako 6 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 1 margolaria eta 4 zurginak.\n2000. urtean Novillers udalerrian 8 nekazaritza-ustiategi zeuden, 318 hektarea erabiltzen.\nLachapelle-Saint-Pierre (1,4 km)\nMortefontaine-en-Thelle (2,1 km)\nAndeville (3,8 km)\nCauvigny (4,2 km)\nLaboissière-en-Thelle (4,5 km)\nAnserville (4,9 km)\nUlly-Saint-Georges (4,9 km)\nNoailles (5,9 km)\nOrriaren azken aldaketa: 3 martxoa 2019, 15:35.


Adi! ‘Hortaz’ hitza istripu bat izaten ari da | 31 eskutik\n← Ingelesik? Ez, eskerrik asko!\nSantiago eguna →\n2 Responses to Adi! ‘Hortaz’ hitza istripu bat izaten ari da\n2014/07/23 at 10:01\nZure artikuluak nolabaiteko zerikusia daukaten bi kontu ekarri dizkit gogora:\n1.- Niretzat, aurkikuntza ez hain aspaldikoa da “honela” eta “horrela”ren ordez “hola” jartzea guztiz zuzena dela, Hiztegi Batuaren arabera. Eta aitortu behar dut deskubrimendu horrek halako zirrara bat eragin zidala, nik ahoz beti “hola” eta “holako” erabili izan ditudalako, eta, silaba bat janda zeukaten hitzak zirelakoan, “honela”, “horrela”, “honelako” eta abar pasarazi nituelako nire hizkerara.\n2.-Orain dela hilabete batzuk, Aingeru Epaltzak Diario de Noticias-en idazten dituen artikulu begizorrotz eta buruargi horietako batean, bitxia suertatu zitzaidan gauza bat irakurri nion. Esaldia hauxe zen:\n“Alfer lana da hemendik defendatzea Raimonen eskubidea iritzia emateko eta horregatik iraindua ez izateko” (Aingeru Epaltza, Diario de Noticias, 2014ko maiatzaren 13koa).\nNiri “horregatik” hori bitxia egin zitzaidan hor. Uste dut “horreNgatik” behar zuela. Ulertzen dut desberdintasun bat dagoela “zergatik iraindua ez izatea” eta “zerbaitengatik iraindua ez izatea”ren artean, eta, nire ustez, bigarrena da Aingeruk esan nahi zuenari aplikatzen zaiona.\n2014/07/23 at 16:31\nXelebrea iruditzen zait ikustea zelaco ardurea dagoen batzutan buruz punturic ttipien (eta acaso ere lar sarri intranscendentalen) tzat. Ikusiric zein margen guti (sobera lar guti) nahi zaion eman bakoitzaren margen personalari, garelaric ari buruz hain delaco eztequitzein norma eguiazco edo behintzat gomendio.\nHori diot ze dut iracurtzen ari dela suffritzen orai tamal handiz accidentea -horregatio, accidente lexicala- hain delaco hitz batec, casu hontan (ezin da antza hartu licentziaric edo gogoric izquiriatzeco hontan ordez honetan).\nBaina loturic ki\ndezadan erran eta bidenabar galdetu, ea non -ea non coino, artean gu euscaldunac- istripu den erabiltzen nola accidente. Istripu hitza, zaina da ethorquiz significantza berecoa edo synonymo nola estropezu, ez da besteric baizic estropezua edo nahi baledi accidente ttipinno lebaric gabea zeinaz ascotan ez dugu casic conscientziaric hartzen. Halan, istripua da esateraco ari naizela arrautzac frigitzen baldin bazait sobera idortu arrautzea zeren egon naiz distraituric buruan beste gauza bat.\nEuscaraz conceptu bat da accidentea non malerusqui hain batec gal lezaque beso bat eta besteric litzaque baita tamalez aitzitic guera baledi gasolina edo ezantza baric doalaric autoan zeren joan da lar distraitua. Accidentean besoa badu, istripuan gueratu gaberic ezantza.\nInorc informa baguintu non den erabiltzen istripu hitza nola conceptualki accidente eta ere accidente nola istripu, hain hori nuque nic erremerciatuco bihotzaren erditic. Zeren izan ahal da ari garela beguiratzen gueure beguico samarra gaberic ikusi -edo ikusi nahi- baita gueure begui propioan gapirio galanta, alimalea.


Giovanni Paolo Pannini - Wikipedia, entziklopedia askea.\nPiacenza, 1691ko ekainaren 17a\nErroma, 1765eko urriaren 21a (74 urte)\nGiuseppe Natali (en)\nAndrea Galluzzi (en)\nFrancesco Galli Bibiena (en)\nBenedetto Luti (en)\nGiovanni Niccolò Servandoni (en)\nPiacenza eta Erroma\nModern Rome (en)\nRoman Capriccio: The Pantheon and Other Monuments (en)\nGiovanni Paolo Pannini (Piacenza, Italia, 1691eko ekainaren 17a - Erroma, Italia, 1765eko urriaren 21a) margolaria izan zen. Erroma zaharreko eraikuntzen hondakinak eta Erroma modernoko bazterrak pintatu zituen, maisutasun handiz. Ospe handia lortu zuen Italian eta Frantzian.\nPanteoiaren barrualdea, Giovanni Paolo Pannini\nLan nagusiak: Predikua hondakinetan (Prado), Erromako San Pedroko barrualdea (Louvre), Pertsonaiak arku baten pean, itsasoa gibelean (Florentzia) eta Tenpluko merkatarien eraispena (Erroma).\nWikimedia Commonsen badira fitxategi gehiago, gai hau dutenak: Giovanni Paolo Pannini


Txinako gortinak tolesteko makina fabrikatzaileak eta hornitzaileak - Ekipamendu adimendunak Ridong\nHasiera > Produktuak > Gortina Makina > Gortinak tolesteko makina\nRidong Intelligent Equipment Txinan gortinak tolesteko makina fabrikatzaile nagusia da. Gortinen ekipoen teknologiaren eta berrikuntza teknologikoaren hobekuntzan jarri du arreta. Urteetako garapen eta ekoizpen praktiken ondoren, konpainiak orain gortinak ekoizteko ekipo ugari ditu, roller pertsianak eta oihalezko gortinak ekipoak barne. Teknologiak patente nazionalak lortu ditu eta merkatuko bezero askok aintzat hartu dute.\nGortinak Pleatzeko Makina gortinak fabrikatzeko gortinak tolesteko bigarren urratsean erabiltzen da batez ere. Gortina Pleatzeko Makina erabiltzeko erraza izan daiteke urratsez urratseko LCD ukipen-pantailarekin. Makina 5 "(127 mm) bertsioan ere eskuragarri. Toles eta kalitate altuena automatismo sofistikatuaren bidez! Gortinak tolestatzeko makina tolestura teknika aurreratuak aplikatuz, toles bikoitz eta hirukoitz ugari egin daitezke, gortina ugarietan, gortina garbietatik forratutako gortina astunetaraino. Gehienez 2 cm-ko lodiera konprimituta ez da batere arazorik gailurako. Egunean gutxienez 1, 800 plegadurako ekoizpena bermatu dezake. gortina-gantxo erregulagarri kalitate handikoa du.\nGortina Pleatzeko Makina automatikoaren softwareak softwareak laguntza funtzioa du prozesu osorako. Erabiltzeko moduko ukipen pantailako interfazeak operadoreari makina modu bisualean programatzeko aukera ematen dio. Operadoreak ez du eskarmentu automatikoa gortinak tolesteko makinan. Gure ekipamenduak hainbat ziurtagiri-ziurtagiri ditu, hala nola CE, CCC ziurtagiria, produktuen segurtasuna eta kalitate handia, esportazio tituluak dituena, zuzeneko salmenta lantegia da, bere fabrika du eta urte askotan operatu zuen.\nPinch Pleater Makina automatikoak tolesturako teknologia aurreratua erabiltzen du, oihalezko hainbat gortinen gortina burua tolesteko egokia da. Tolestutako gortina josteko makinara eskuz bidali behar da soilik.\nTxinan egindako pertsonalizatutako Gortinak tolesteko makina prezio baxuan edo merkean eros daitezke. Ridong Intelligent Equipment Txina Gortinak tolesteko makina fabrikatzaile, hornitzaile eta fabrikatzaile ospetsuetako bat da. Eta gure salmenta beroako produktuek hainbat ziurtagiri-ziurtagiri dituzte, hala nola CE, CCC, UL ziurtagiria. Gainera, abiadura handiko eta eraginkortasun handiko gure produktu automatizatuek iraunkorrak eta mantentze errazak izateaz gain, urtebeteko bermea eskaintzen dute. Zure produktua erosten badut, zure zerbitzua zerbitzuarekin dator? Jakina, batez ere saldu osteko zerbitzuarekin, adibidez, 1 urteko kalitate bermearekin. Beharrezkoa bada, prezioen zerrendak eta aurrekontuak eskaintzen ditugu. Handizkako salmenta nahi badut, zer prezio emango didazu? Handizkako kantitatea handia bada, prezio lehiakorra eskaini ahal izango dizugu. Are garrantzitsuagoa dena, gure diseinua klasikoa, moda, zehatza eta dotorea da. Ongi etorri zaitezte gure fabrikara etorritako azken salmenta, berriena, aurreratua, deskontua eta kalitate handikoa erostera Gortinak tolesteko makina. Gainera, gure marka propioak ditugu. Lasai egon zaitezke gurekin deskontatutako produktua erostean. Ongi etorri etxeko eta atzerriko lagunak eta bezeroak gure fabrika bisitatzera eta gurekin lankidetzan aritzea, irabazi bikoitza lor dezakegula espero dugu.


Selma Huxley Barkham beka eta Munazategi sektoreko xehetasun azterketa aztergai gaurko Osoko Bilkuran — Berbia\nSelma Huxley Barkham beka eta Munazategi sektoreko xehetasun azterketa aztergai gaurko Osoko Bilkuran\nHiru mozio idatzi ere aurkeztuko dira\nSelma Huxley Barkham bekaren hirugarren deialdia egitea proposatuko da gaurko Osoko Bilkuran. Selma Huxley Barkham ikerlariaren izena daraman udal bekaren sorrera helburua Oñatiko emakumeek historian zehar herriari egindako ekarpenak plazaratzea da. Horren haritik, lehen deialdian Oñatiko emakumiak errekadutan: XX. mendeko etnografia feminista izeneko lana osatu zen 2017an eta indarrean den bigarren deialdian Bizitzak erdigunean. Oñatiko zaintzaileen genealogia feminista, 1950-2020 ikerketa gauzatzen ari da. Aurten bertan amaitu eta argitaratuko da lana. Hirugarren aldiz Selma Huxley Barkham beka deitzea tokatzen da aurten eta horretarako oinarriak aztertuko dira arratsaldeko Osoko Bilkuran.\nMunazategi sektoreko xehetasun azterketa behin betiko onartzea ere proposatuko da. Ulma kooperatibak aurkeztu zuen Munazategi sektoreko xehetasun azterketa eta urtarrileko Osoko Bilkuran onartu zen hasierako izaeraz. P1 deritzon partzela hirutan zatitzea da helburu nagusia, , eraikigarritasuna banatu eta partzela berrietako baten gehienezko altuera jasoz. LKS Ingenieriak osatu zuen dokumentuaren arabera, P1 partzela hirutan zatituko litzateke Ulma Agricola, Packaging eta Construccion enpresen artean, eta aldi berean, bakoitzari legokiokeen azalera eta eraikigarritasuna ere zehazten da xehetasun azterketan. Munazategi sektoreko Plan Partzialak eraikinen gehienezko altuera mugatzen zuen eta xehetasun azterketak altuera handitzea proposatzen du, horretarako arrazoiak eta arau oinarriak argudiatuta.\n14 gaiko lan zerrenda osatu da gaur arratsaldeko Osoko Bilkurarako. 14 gai horietako hiru mozioak dira, bi EH Bilduk eta EAJk elkarrekin babesten dituzte eta hirugarrena EAJren ekimenez aurkeztuko da, hainbat nekazari eta abeltzain elkartek izenpetutako idatzia bere eginez. Udalbatza osatzen duten bi taldeen eskutik aurkeztuko diren mozioek espetxe politikari egiten diote erreferentzia; bat, ETXERATek aurkeztutakoa urrunketa politikoaren inguruko lau puntuko mozioa da eta bestea, 2020ko abenduren 12an hainbat alderdi eta sindikatuz onartutako adierazpena biltzen du, pertsona euskaldun presoei legedi arrunt soila eta espetxe politika normalizatua aplikatzeko beharra aldarrikatuz. EAJk bere aldetik, Gipuzkoako udaletxeetara helarazitako mendiko abeltzaintzaren eta otsoaren populazioaren kontrolaren aldeko mozioa aurkeztuko du arratsaldeko bilkuran.\nBitxikeria moduan esan, udal idazkari berriak parte hartuko duen lehenengo Osoko Bilkura izango dela gaurkoa. Apirila hasieran hartu zuen kargua Iñigo Roldan Catalanek. 18:30tan hasiko da apirileko bilkura eta Oñati Irratiak zuzenean eskainiko du.


Diskoari buelta ematen hasiak | Bizigiro | Berria\nDiskoari buelta ematen hasiak\n'Female:pressure' elkarteak salatu du emakume gutxiri ematen diotela tokia nazioarteko musika elektronikoari buruzko ekitaldiek eta diskoetxe espezializatuek. Euskal Herrian geroz eta gehiago dira DJ lanetan aritzen diren emakumeak, nahiz eta oraindik genero arrakala handia izan.\nGiroa berotzen. Las Tea Party DJ taldea, dantza areto batean kontzertua ematen. BERRIA\nDJak zabaltzen ari dira Euskal Herrian. Ohiko tokietan ez ezik, hasi dira bestetan eta gaztetxeetan ere tokia hartzen. Are, dagoeneko gutxi dira DJrik gabeko bestak. Teknologia berriak eskuragarri egin diren heinean, musika elektronikoa ziztu bizian zabaldu da. Baina, musikaren beste alorretan gertatzen den bezala, genero arrakala nabarmena da. Gizonak dira nagusi DJen munduan, baina bertan dabiltzan hainbat emakumek uste dute egoera aldatzen hasia dela.\nHain zuzen ere, arrakala hori izan zen DJ Tarantistak diskoak jartzera bultzatu zituena. Duela bi urte Gasteizko gaztetxean DJ gaua antolatu zuten Urtezahar gauerako. «Mutilenak ziren proposamen denak. Gazte asanbladako lagun bati bururatu zitzaion Titxu eta biok joatea. Guk ez genekien ezer. Ez zitzaigun inoiz horrelakorik egitea burutik pasatu, baina dibertigarria izan zitekeen; beraz, animatu ginen», kontatu du Oihane Vianak. Ordutik, Estitxu Saez de Castillo Titxu-rekin batera aritzen da.\nEmanaldi bat, beste bat... Azkenean, mahai propioa erosteko dirua ere irabazi zuten. Ikastaroren batean aritu ziren, baina, batez ere, beren kabuz eta lagun DJ batekin ikasi dute. «Emanaldi nahikotxo ditugu: ezezkoak eman behar izan ditugu. Gainera, oso gogotsu gaude, eta jendearen harrera oso ona izan da».\nLas Marines DJak bestela hasi ziren disko artean mugitzen. Duela hiru urte abiatu zuten Maria Ugartetxeak eta Ines Garcia Azpiazuk diskoak jartzeko bidea. Ugartetxeari platerak oparitu zizkioten, eta biek binilo anitz zituzten etxean, batik bat gurasoenak. Zarauzko (Gipuzkoa) Garoa liburu dendan eman zuten lehenbiziko saioa, eta gutxika hasi ziren tabernetan diskoak jartzen. «Guk proposatu genien tabernei; jendea gu entzuten eta jarraitzen hasi zen, eta Donostian ere jo genuen», azaldu du Garciak. Orain eskaintza asko badituzte ere, ez dute dena hartzen, eta hilean saio bat egin ohi dute.\nEgoera hobetzen ari da, baina oraindik ere gizonak dira jaun eta jabe. Horretaz aspaldi jabetuak dira Female:pressure elkarteko kideak. Musika elektronikoaren eta arte digitalen alorreko emakumeen nazioarteko sarea da, eta 1.350 artista biltzen ditu. Haiek emandako datuen arabera, 2015ean munduan antolatutako ekitaldien %11k programatu zituen emakumeak, eta alorrari dagozkion diskoetxeen %18k baizik ez zituzten emakumeen lanak kaleratu.\nFemale:pressure elkartearen aburuz, arazoa ez da alor horretan dabilen emakume kopurua, aitortza falta baizik. 1950eko hamarkadan, Delia Derbyshire ingelesa musika elektronikoaren sinboloetako bat izan zen. Doctor Who telesailaren soinu bandaren egileak musika elektronikoa zabaltzeko ekarpen handia egin zuen. Mende erdi luze geroago, oraindik emakumeen lana ez da aitortzen, Female:pressure-k salatu duenez.\nEuskal Herrian antzeko helburuarekin sortu zen Emarock egitasmoa. Kasu horretan ez zegokion soilik musika elektronikoari loturik. Saioa Cabañas bertako kide eta bultzatzailea da, eta, azaldu duenez, emakume musikarien ikusgarritasuna da egitasmoaren helburua. «Hutsuneak ikusi genituen. Nire argazkiak ikusterakoan, konturatu ginen ez zegoela emakumez osaturiko talderik; gehienak abeslariak ziren, eta emakumeak badaudela erakutsi nahi izan genuen, eta egoera aldatu». Erreferenteak sortzea da haien lanaren gakoa.\nGainera, datu base bat egiteko asmoa ere bazuten, baina oraindik bukatu gabeko asmoa da. Horretan dabil Nesken Gaua plataforma ere: neskaz osaturiko edo mistoak diren taldeen kontzertuak antolatzen dituzte, eta datu base hori eratzen ari dira gutxika. «Emakumerik ez dagoela dioen aitzakia deuseztatu nahi dugu: emakumeak badaude, eta estilo anitzetan», dio Cabañasek.\nArazoa ez da bakana, orokorra baizik. Musikaren munduan nabarmena izaten da arrakala. «Badirudi arrakala azken pausoan dagoela. Musikaren prozesu guztia ikusi behar da, eta musika eskoletan neskatila pila bat dago, ikasle finak gainera, baina, aurrera egin ahala, geroz eta gutxiago topatzen dituzu», azaldu du Lorea Argarate DJak. Eva Gutierrezekin batera aritzen da Las Tea Party taldean. Arrakasta handia lortu dute bi DJ horiek, eta ezagunak bihurtu dira Euskal Herrian.\nMusikaren alorrean, gizarteko beste alor batzuetan bezala, oso agerikoa da arrakala. Dena den, batzuen aburuz, handiagoa da DJen munduan. Hori da Garciaren ustea: «Rockaren historian emakumeak izan du rol garrantzitsua, protestarekin lotura duelako, baina, elektronikoa aisialdiarekin lotzen denez, borrokatxo hori dugu». Zarauztarrak uste du klubaren mundua nahiko maskulinoa izan dela, eta horrek egoera baldintzatu du. «Emakumearen rola gogo izatea zen. Beraz, elektronikaren munduak bazuen kutsu matxista hasieran».\nDesoreka konpontzeko, Garciak uste du oraindik beharrezkoa dela programatzeko orduan emakumeei bultzada ematea. Argaratek ere antzeman du gizonak gehiago direla plateren atzean, baina «uste baino neska gehiago» dagoela ere nabarmendu du. «Pena da taula handiagoetan gehiago ez ikustea; badirudi azken pauso horrek beldur handiagoa ematen duela». Haiek gogotsu daude DJ berriak ezagutu eta haiekin oholtzan aritzeko.\nDena den, egoera aldatzen ari da. Hala uste du Cabañasek. «Euskal Herrian DJekin aldaketa handia izan da plazetan: gehien entzuten den taldea bi neska dira [Las Tea Party]», azaldu du. Haren aburuz, DJen munduan beren tokia egiten ari dira emakumeak, eta oraingoek bidea irekitzen diete etorkizunekoei. «Erreferenteak haiek dira, eta bi neska dira. Oso garrantzitsua da erreferenteak izatea. Hurrengo urteetako neskek ikusiko dute beraiek ere egin dezaketela».\nBestalde, toki batzuetan nahiko ohikoa da emakumeak ere DJ lanetan ikustea. Vianak azaldu du haiek mugitzen diren tokietan ohikoa dela beste emakume batzuk ikustea. Baina aitortu du ez direla DJen munduan asko mugitu. Gaztetxeetan eta ekitaldi feministetan bai, eta hor ez dira arrotzak. «Gizarte mugimenduetan aritzen diren kolektiboak berdintasuna lortzeko bidea lantzen ari dira», azaldu du.\nBadira DJ emakumeak bakarrik programatzen dituzten ekitaldiak, edota genero bereizkeria gainditzeko ahaleginak egiten dituztenak. Hala ere, hortik kanpo nekez ikus daiteke esfortzurik. «Mugimendu feministatik kanpo antolatzen diren ekitaldietan ez dira hainbeste jarduera antolatzen; adibidez, emakume DJentzakoak», esan du Garciak.\nProgramazioan eta ekoizpenean egoten diren genero desorekak gainditzeko egitasmoak badira nazioartean. Adibidez, New Yorken (AEB) Discwoman plataforma sortu zuten Christine Tranek, Emma Olsonek eta Frankie Hutchinsonek. House, techno eta clubbing arloetako emakumeen ordezkari izateko jaio ziren, baina, batez ere, gizonen erabakien menpe ez ibiltzeko.\nEuskal Herrian oraindik ez dago horrelako sarerik. Aitzitik, DJ emakumeek uste dute hori onuragarria izanen litzatekeela. «Ea gutxika elkar ezagutzen dugun eta denen artean plazak hankaz gora jartzen ditugun», dio Argaratek. Baina diskoari buelta ematen hasiak dira, eta horrek ez du atzera bueltarik. Cabañasek argi du etorkizuna: «Duela urte batzuetatik hona boom bat gertatu da musikan, eta urte batzuk barru neskatila pila bat animatuko dira taldeak sortzera. Naturaltasunez hartu behar da».\nDJ gazteei tokia eginen diete Donostiako bestek


Nazioak eta herriak - Mundua - Berria\nNazioak eta herriak\nHamarkadotako zapalkuntzaren ondorioz, bi bide hartu dituzte maputxeek: hirien bazter auzoetara jo dute, edo beren lurrari atxiki berriz. Rafael Nehuel eta Santiago Maldonado izan dira lurrak berreskuratzeko borrokaren azken biktimak. Mugaz gaindiko martxa egingo dute etzi, Txilen eta Argeninan dauden maputxeen egoera salatzeko.\nLof Chushamen komunitateko maputxeak, Santiago Maldonadoren gorpua Chubut ibaian agertu zela jakin zutenean, urriaren 17an. ALEJANDRA BARTOLICHE / EFE\nTxilen, esaten dute maputxeak argentinarrak direla, eta Argentinan, berriz, txiletarrak direla. Hori, ordea, estrategia diskurtsibo bat da, Argentinako eta Txileko gobernuek beste estrategia batzuekin batera erabiltzen dutena maputxe herriaren izena zikintzeko. «Gure herriek milaka urte dituzte; nazioak eratu aurrekoak dira», dio Mauro Millanek, Pillan Mauiza komunitateko lonko edo buruak. «Gaur egun Amerika den honetako herri gutxik eutsi zion konkistatzaileen inbasioari, haiek anglosaxoiak izan edo Iberiar penintsulakoak izan, eta maputxe herria da eutsi zioten gutxi horietako bat. Ia lau mendean gogor egin zion inbasio saio horri, eta estatuak mende bat bakarrik pasatu du maputxeen lurraldean».\nTxileko eta Argentinako estatuek muga inposatu dieten arren, Andeetako mendilerroak batzen dituen herria da maputxeena, eta haren magalean dauden hiri, herri eta plazetan elkartuko dira etzi maputxeak eta haien borrokarekin bat egiten dutenak, bi estatuek darabilten errepresio politika salatzeko. Argentinako Emakume Originarioen Elkarteak antolatu du martxa, helburu honekin: «Ahizpa eta anaia bakoitzaren kontra erabiltzen duten indarkeria bertan behera uzteko eskatuko dugu; eremua desmilitarizatzea, Terrorismoaren Legea baliorik gabe uztea, preso politikoak askatzea, desagerrarazpenak eta hilketak amaitzea, eta maputxeen erabakitzeko eskubidea aldarrikatzea. Ikusten ari gara bi estatuek areagotu dutela errepresioa. Genozidioa geratu behar dugu, eta ez gara eskuak gurutzaturik geratuko. Ahizpa bakoitza, anaia bakoitza defendatuko dugu».\nGaur egun jazarriak dauden maputxe komunitateak Neuquen, Rio Negro eta Chubut probintzietakoak dira batez ere. Batzuek badute onarpen juridikoa, eta beste batzuek ez. Handiagoak nahiz txikiagoak, milaka dira mendilerroaz bi aldeetan. «Lovche deitzen da maputxe komunitatearen erdigunea; horixe da gizarte egitura oinarrizkoa, eta bakoitzak bere lonko-a [buruzagia], bere machi-a [sendagilea] eta bere weichafe-a [gerlaria] ditu. Bakoitza gaitasun horrekin jaioa da, edo noizbait agertzen zaio zer rol beteko duen. Guk ez dugu erabiltzen gehiengoaren adostasuna, eta ez dugu botorik ematen agintariak aukeratzeko», kontatu du Mauro Millanek.\nPu Lof Cushamen (Chubut) eta Lof Lafken Winkul Mapu (Mascardi aintzira, Rio Negro) dira azkenaldian gehien bistaratu diren komunitateak. Lehenbizikoan sufritu zuten, hain zuzen, Argentinako poliziek Santiago Maldonado hiltzea ekarri zuen zapalkuntza bortitza; lurralde hura, gaur egun, Luciano Benettonen mende dago. Eta Maskardi aintziraren inguruan erail zuten Rafael Nahuel, atzetik tiro eginez, azaroaren 25ean; 21 urteko gazte bat zen, eta machi bat trebatzen ari den lurrak berreskuratzeko mugimenduan zebilen. Baziren ia ehun urte machi bat ez zela horretan aritzen mendilerroaren alde honetan.\n«Maputxe herriak ez du sekula amore eman, eta segitu du bere hizkuntzan mintzatzen, bere espiritualtasuna lantzen, eta, batez ere, naturaren legeak errespetatzen. 1980tik aurrera, lurrak berreskuratzeko prozesu bat izan zen, eta horrek lege aldaketa batzuk ekarri zituen; besteak beste, Konstituzioan jasoa geratu zen jatorrizko herriak hortxe zeudela lehendik. Jatorrizko herri guztien borrokaren emaitza izan zen hori», kontatu du Millanek. Azken diktaduren ondotik, estutzen hasi ziren jatorrizko herrien arteko harremanak, eta maputxeek berretsi zuten ez zirela ez argentinarrak eta ez txiletarrak, baizik eta maputxeak, inposiziotzat jotzen baitute identitate argentinarra. «Guretzat, lehengoratzea oinarri ideologiko bat da. Gure lurretan gure kultura pentsatzen dugu, naturarekin bat egin, eta gure machi-ak edo xamanak trebatzen dira, gure lonko liderrak. Guk ez dugu kanpoko inolako erlijiorik praktikatzen».\nArgentinan, 24071 Legea indarrean dagoenez (OITren 169 Hitzarmena), herri indigenei galdetu beharra dago haien lurraldeari dagokion guztiaz, baina sekula ez da betetzen obligazio hori. Gainera, azaroan, Diputatuen Ganberak aho batez onartu zuen 26160 Legea luzatzea, hirugarren aldiz. Horren bitartez, behin-behinean bertan behera utzi dituzte jatorrizko herrien lurretan egitekoak ziren kanporaketak, Indigenen Gaien Institutu Nazionalak (INAI) katastroko ordezkatzea bukatu arte. Badira 11 urte arau hori indarrean dagoela, eta halaxe segituko du, beraz, beste lau urtean.\nPatagonia da herrialdeko eskualderik handiena, baita esku gutxi batzuetan lur gehien biltzen dena ere. Lurrok inolako kontrolik gabe banatu zizkieten milionario atzerritarrei eta korporazio multinazionalei, estatuaren eta haren aparatu judizialaren babesaz. Benetton ez ezik, talde hauta horren parte dira Joe Lewis magnatea, CNNren sortzaile Ted Turner, Nestleren jabe Suchard familia, George Soros inbertsiogile hungariarra, Sylvester Stallone aktorea eta, duela urte gutxi arte, Pepsicoren fundatzaileetako baten semea, Ward Lay. Nolanahi ere, Benettonek pilatu du lur gehien, 1991 eta 1997 bitartean 900.000 hektarea hartu zituen eta.\n«Komunitate guztiek egiten dute aldarrikapenen bat. Gaur egungo egoeran, militarizazioa bukatzeko eskatzen ari dira, baina, horren atzean, beste eskaera bat dago: herriak libre erabaki ahal izatea berriz ere», adierazi du Adrian Moyano idazle eta kazetariak. Badira hamabost urte maputxeen borroka ikertzen diharduela. «Maputxe herriaren antolamendua horizontala eta biribila da. Ez dute maien edo azteken eraikinen gisakorik; haien ezaugarria da asko eta askoren esku dagoela subiranotasuna erabiltzea, eta boterea deszentralizatua daukatela: horrek modua eman zien erresistentzian indarrez aritzeko 360 urtez. Maputxeak ez zituen Espainiak azpiratu, baizik eta Txilek eta Argentinak, XIX. mendearen bukaeran [Basamortuko Kanpainia]. [Argentinako] Estatuak inoiz ez du aitortu hura genozidio bat izan zela».\nGarai hartan, lurraldea militarki okupatu zuten, Argentinako Estatu nazionalaren mugak harago eraman nahian. Lur haietako asko inbertsio funts batek administratu zituen, Compañia de Tierras del Sud Argentino izenekoak, oso baldintza mesedegarrietan. 1975ean, Argentinako burgesiako lur-jabe batzuen Great Western enpresak akzio guztiak erosi zizkion Compañia de Tierrasi, eta 1991n, Menemen gobernua agintean zelarik, Luciano Benetton jabetu zen lur horietaz, eta hura da jabea orain ere.\n«Zapalkuntza ez zen oraingo gobernuarekin hasi, baina bizitu egin da. Ezin ahaztu dugu oraingo gobernuaren parte dela Basamortuko Kanpainiaren onuradun nagusietako bat, Sociedad Rural Argentina», zehaztu du Moyanok. «Jokoan daude, era berean, agindu zituzten inbertsio oldeak. Eximbank hemen da berriz: AEBetako banku publiko bat da, atzerrian inbertsioak egin nahi dituzten AEBetako enpresak finantzatzen dituena. Inbertsio horietako batzuk maputxeen lehengo lurretan egiten dira, petrolioa, hidrokarburo ez-konbentzionalak edo presa hidroelektrikoak dauden tokietan. Kontuan hartu behar da maputxe batentzat muino bat, zelai bat edo ibai bat izaki bizidunak direla, eta, ikuspegi horretatik, ezin ulertuzkoa da halakoak sakrifikatzea».\nSantiago Maldonado desagertu eta hil ondoren, beste hainbeste gertatu zitzaion Rafael Nahueli. Nahiz eta atzetik eginiko tiro batez hil zuten Nahuel, «aurrez aurreko liskarra» deitzen diote gertakari horri bai gobernuko funtzionarioek, bai komunikabide ofizialistek, hau da, gehien zabaltzen direnek. Hala Patricia Bullrich Segurtasun ministroak, nola German Garavano Justiziakoak, babesa eman zieten bi kasuetan segurtasun indarrei. Nahuel hil ondorengo prentsaurreko batean, Bullrichek honela esan zuen: «Prefekturaren bertsioa egia da guretzat; ez dugu frogarik behar». Mauricio Macri presidenteak, berriz, Bullrich ministroaren esanak berretsi, eta are urrunago jo zuen. Bullrichek kontatu zuenean prefektuak deika ibiliak zirela armak erabiltzeko baimen eske, Macrik harritu plantak egin zituen, eta segurtatu zuen halakorik ez dela gertatzen munduan inon, Argentinako segurtasun indarren ospea arrunt belztu dela azken urteotan, eta, beraz, ezinbestekoa dela kultur aldaketa bat egitea eta «alto ematen bazizuten gelditu beharra zegoen garaira itzultzea».\nAlde horretatik, bere burua elkarrizketazaletzat daukan gobernu horrek gaitzetsi egin zuen Villanueva epailearen erabakia: epaile horrexek du esku artean Nahuelen heriotzaren auzia, eta erabaki zuen maputxeen komunitatearekin hitz egiten hastea, baldintza batzuk jarri ahal izan zitzaten. Legebiltzarrerako azken hauteskundeen emaitzek harroturik —ez baitzieten batere ordainarazi Santiago Maldonadoren desagerpen eta heriotza—, eta gogoan izanik Argentinako gizartearen parte batek errepresioa ontzat jo edo justifikatzen duela, barne etsai bat sortuz arreta desbideratu dute, eta bere helburua bete: ez dezatela hitz egin gobernuaren neurriez —besteak beste, gizarte segurantza eta lan sistema arras aldatuko dituen eta, beraz, milioika lagunen bizitzari erasango dion erreforma ikaragarriaz—, eta esku gogorra eska dezatela ahotsa altxatzen ausartzen direnentzat.\nSantiago Maldonado eta Rafael Nahuel maputxe herriaren aldeko gazteen heriotzak agerian utzi du mendeetako zapalkuntza, eta erakutsi, halaber, nola eraiki duten barne etsai bat, Argentinako eta Txileko gizartearentzat mehatxagarria, eta halaxe justifikatu errepresio olde bat, gutxitan ikusi bezalakoa. Nahiz eta aspaldi-aspaldiko gauza den jatorrizko herriei ez ikusi egitea, haiek suntsitu nahia eta europar nazio bat izateko grina bezain aspaldikoa, azken hamarkadetan areagotu egin dira haien migrazio prozesuak, lurraldeak suntsitu dizkietelako. Horren ondorioz, bi bide hartu dituzte: hiri garrantzizkoen bazter auzoetara jo dute, edo beren lurrari atxiki berriz. Maputxe izateak lotzen ditu.